Seča mangupa i uspon hagiografa - Direkt Portal\nNaslovna Naš stav Komentar Seča mangupa i uspon hagiografa\nSeča mangupa i uspon hagiografa\nSve je dozvoljeno ako radite za stranku – možete da kršite zakon, da trošite javna sredstva kao vlastita, da prebijete prve saradnike, da radnike tretirate kao roblje, važni su samo partija i rezultati – to je poruka koja je obeležila proteklu sedmicu.\nZa one koji se prave mangupi sledi odmazda. Da li će biti i pravnih posledica, tek ćemo da vidimo. Valjda zavisi od manglupluka. Pavić je, čini se, neobavešten. Možda bi pomoglo da zaviri u horoskop u kome jasno piše da mu je u drugoj, kući politike, kretanje retrogradno. Ni na ljubavnom planu mu ne cvetaju ruže. Decenijski partner javno pokazuje interesovanje za druge. A dao je na prodaju i ljubijski verenički prsten. Kako će se ova storija završiti i da li će Marko upotrebiti neki adut iz rukava kako bi ostao u koalicionom gnezdu, znaćemo uskoro.\nI dok je SNSD slavodobitno pokazivao mišiće i čvrstu ruku nakon izbora, SDS, koji je igrao na kartu “samo zezanje, ništa obaveze”, na teži način je naučio da će to kad-tad da pukne. Početna ideja da se viđaju i sa drugima kako bi osvežili vezu i uneli dinamiku, pokazala se kao loša taktika. Sada su u fazi da neće ni da se slikaju zajedno. Raskid je neminovan ukoliko ih imovinsko-pravni poslovi ne nateraju da bitišu kao samci u braku.\nProšle nedelje se oglasio i Kusturica. Zna on tako, u odsudnim trenucima, da se obrati javnosti kako bi je prosvetio. Takav graditelj, razume se, nema vremena da piše priručnike, pa koristi medije da pouči široke narodne mase. U fokusu ovog puta dve teme: “Uticaj Dodikovog pevanja na floru i faunu Mokre Gore sa akcentom na Mećavnik” i “Kako je Dodik traktorom i prikolicom utabao put urbanizaciji Banja Luke”. Početak je to jednog obimnog stvaralačkog opusa ovog hagiografa i budućeg savetnika posle čega će, ako je suditi po dosadašnjim iskustvima, napraviti prijatan ambijent samo za one slične junacima iz njegovih filmova.\nU sedmici iza nas javnost su zgrozila dva surova ubistva. Jedno u Banja Luci gde je na izrazito svirep način ubijen 29-togodišnji mladić iz Kozarske Dubice jer je sa društvom pevušio ispred pekare!? Kako nas odzveriti? I šta treba da se desi da vidimo da se uspavana pravna država i nekažnjena ubistva vraćaju u različitim oblicima. Više nije pitanje da li ćete nego kada ćete to bolno saznanje na svojoj koži osetiti.\nDrugo je ubistvo novinara Džamala Kašogija u konzulatu Saudijske Arabije u Istanbulu. Iako je događaj potresao svet i još ne znamo kakve će reperkusije imati, na samom početku jasno može da se vidi kako novac relativizuje zločin. Dakle, u svetu ne postoje pravda, moral, ideali, principi. Sve ima svoju cenu, pitanje je samo kolika je ona. Da smrt Kašogija progutaju, SAD-u će možda biti dovoljno 100 milijardi dolara.\nI, na kraju, jedna od retkih stvari koja nas kolektivno usreći i učini ponosnim jeste sport. Odbojkašice Srbije su šampionke planete, a naša Tijana je najbolja na svetu. Za ovu mladu devojku je svojevremeno rečeno da je talenat koji se rađa jednom u 50 godina. I, zamislite, slučaj (ili sreća?) je hteo da se rodi baš u Bileći. Radujemo se uspehu Tijane, Brankice i ostalih devojaka, nadamo se da ćemo postati dostojni njihovog podviga. Bilo bi dobro, za promenu, da se i one nama ponose.\nPrethodni tekstOdbojkašice Srbije su svjetske šampionke\nSledeći tekstTijana Bošković: Ovo mi je sada omiljena medalja!


Višić na klupi šampiona Rumunije\nSrpski košarkaški trener Zoran Višić od sledeće sezone vodiće sa klupe rumunskog prvaka i osvajača nacionalnog kupa, ekipu Icina iz Arada.\nVišić je pre deset godina bio trener rumunskog kluba sa kojim je bio viceprvak, a ugovor je poptisan na dve godine.\n“Klub je poznat po tome da je uglavnom dovodio kvalitetne domaće igračice i reprezentativke.Trenutno smo u fazi stvaranja tima i imamo tri košarkašice pod ugovorom od prošle sezone”, rekao je Tanjugu Višić.\nOn je dodao da će ostaviti mesta i za pojačanja iz Amerike, a da pripreme za novu sezonu počinju 1. septembra.\nVišić je u dosadašnjoj karijeri bio trener ŽKK Novi Beograd (Betra- Beomerks), Vojvodine, Crvene zvezde, Spartaka, Budućnosti, Hemofarma i selektor reprezentacije Jugoslavije, a najveći uspeh ostvario je 2003. godine kada je sa košarkašicama ruskog Jekaterinburga postao prvak Evrope.\nKK Icin Arad\nDA LI ĆE BITI TREĆA SREĆA? Panatinaikos našao "novog" trenera\nNOVO PRIZNANJE ZA SRPSKU KOŠARKU Jokić iza Novickog u velikoj anketi, Željko Obradović ubedljivo NAJBOLJI!\nPotpuno neverovatna situacija desila se u košarci.\nPandemija COVID-19 paralizovala je planetarne sportove, tako da košarkaške aktivnosti u Makedoniji nisu bile izuzetak. Nakon pauze od skoro tri meseca, još uvek nije jasan datum kada bi vlasti dozvolile da se košarkaške aktivnosti nastave, da se trenira i da se igraju mečevi, pa je rukovodstvo KFSM bilo primorano da donese jednu od najtežih odluka u istoriji svog postojanja.\nĐorđe Gagić prešao u beloruski Cmoki\nBivši košarkaš Partizana Đorđe Gagić postao je novi igrač beloruskog Cmokija. On u klub iz Minska dolazi iz Tenerifea, u kom je bio dva meseca.\nLegenda na klupi atinskog velikana: Alvertis preuzeo Panatinaikos\nLegenda grčke košarke Fragiskos Alvertis imenovan je za novog trenera Panatinaikosa, a funkciju, na kojoj je zamenio Argirisa Pedulakisa, obavljaće do kraja sezone.\nMAJSTORICA OLIMPIJAKOSU Nezadrživi Spanulis, Milutinov doprineo plasmanu na fajnal for\nKošarkaši Olimpijakosa plasirali su se na fajnal for Evrolige pošto su u petoj, odlučujućoj utakmici četvrtfinala pobedili Efes sa 87:78.\nTrofejni košarkaški stručnjak Duško Vujošević vratio se trenerskom poslu.\nRatkovica delio asistencije u novom trijumfu Tibingena\nKošarkaši Tibingena ostvarili su važnu pobedu u 22. kolu Bundeslige savladavši u gostima Krajlshajm Merlinse sa 85:72 (12:22, 23:16, 23:14, 27:20).\nPET PUTA UBO SUPRUGU NOŽEM Uhapšen sedamdesettrogodišnji Prokupčanin


Vučićevi sve BOGATIJI, NAROD SVE SIROMAŠNIJI! – Otvoreno\nNaslovnaVestiVučićevi sve BOGATIJI, NAROD SVE SIROMAŠNIJI!\nPrema zvaničnim podacima više od 500.000 ljudi u Srbiji živi ispod granice siromaštva, 1.8 milona je u riziku od si romaštva što znači da ne mogu da plate ni jedan nepredviđeni trošak, a više od 700.000 ljudi prima platu ispod prosečne.\nI dok građani Srbije podižu kredite da kupe deci knjige za školu i bore se sa izvrši teljima koji im plene imovinu zbog dugova koje ne mogu da uredno plaćaju Vučićevci se besramno bogate. Tako kontraverzni bi znismen sa Kosova blizak Srpskoj naprednoj stranci Zvonko Veselinović vozi automobil „, Mercedes Brabus 700″, koji košta 975.000 evra.\nMnogo ne zaostaje triling novosadskih naprednjaka u sastavu Maja Gojković, Igor Mirović i Miloš Vučević čija porodice samo u nekretninama imaju više od milion i po evra. Svoje bogatstvo rado pokazuje i ministarka Zorana Mihajlović koja je na predstavljanju ekspozea nosila nakit od 5.000 evra, a posle toga se pojavila sa ,Diorovim“ satom koji prema informacijama sa zvaničnog sajta te firme košta 20.000 evra.\nNovopečena mini starka ekologije Irena Vujović takođe voli da se bahati pa je na jednoj fotografijim uhva ćena sa satom ,,Rolex“, narukvicom ,Cho pard“ i prstenom ,,Cartier diamond“ ukupne vrednosti 15.500 evra. Čak i Vučić „skromni predsednik“ nosi sako od 700.000 dinara i patike od 70.000 dinara za šta je moguće kupiti 3.000 vekni hleba.\nKOLIKO JE REŽIM ZADUŽIO SVAKO DOMAĆINSTVO?\nSamo u februaru Vučić je sve ljude u Sr biji zadužio za još milijardu evra. Pored toga Vučić je u februaru ugovorio i novo zaduženje kod Kineza za izgradnju obila znice oko Kragujevca, čime će ukupno za duženje Srbije samo prema Kini preći 15 milijardi evra, a ukupan javni dug zemlje 50 milijardi evra. I pored ogromnog ra sta javnog duga, u Srbiji se živi sve gore i gore, a ljudi su prinuđeni da se zadužuju kako bi preživeli, pa je kreditno zaduženje građana u bankama duplirano u prethod nih osam godina i na kraju 2020. godine dostiglo je rekordnih 10,6 milijardi evra.\nTo znači da će zbirno svako domaćinstvo u Srbiji u proseku dugovati 25 hiljada evra, od čega samo Kini 6.250 evra. Jasno je da ceo Vučićev ekonomski sistem počiva samo na zaduživanju: od kineskih i turskih kredita za građevinske projek te, preko evroobveznica za isplatu pla ta i penzija, zajmova Abu Dabija za po krivanje rupe u budžetu, pa do milijardi evra novog duga javnih preduzeća kojim se finansiraju projekti u kojima poslove dobijaju firme čiji su vlasnici bliski SNSu.


pink.rs | UNIJA MLADIH NOVI SAD: Zaustavite atmosferu linča i mržnje koju širi SZS\nUNIJA MLADIH NOVI SAD: Zaustavite atmosferu linča i mržnje koju širi SZS\nUnija mladih Novog Sada najoŠtrije osuđuje svaki vid nasilja, pa i incidente tokom kojih su pre dva dana pretučena dvojica aktivista organizacije "Krov nad glavom", a sinoć i član Demokratske omladine i jedan od organizatora protesnih Šetnji "Jedan od pet miliona".\n- Mi u Uniji mladih Novog Sada imamo puno poverenje u nadleŽne organe koji se bave ovim slučajevima i iskreno se nadamo da će počinioci u najkraćem roku biti otkriveni i da će snositi sve Zakonom propisane sankcije - poručuju u saopštenju dostavljenom medijima iz Gradskog odbora SNS Novi Sad.\nUnija mladih Novog Sada pozvala je Savez za Srbiju da prekine sa višemesečnim širenjem atmosfere linča na ulicama gradova Srbije i na društvenim mrežama, jer, kako kažu, posledica su upravo nemili događaji poslednja dva dana.\n- Za nas, a verujemo i za većinu građana Srbije, kao vid političkog delovanja nije normalan necivilizovan upad u zgradu Javnog servisa Srbije i najvulgarnije vređanje novinara. Pokušaj uticaja na uređivačku politiku motornom testerom retko gde u civilizovanom svetu još može da se vidi, a upravo Savez za Srbiju je kreator tog incidenta i sramote koja je obišla ne samo Srbiju već i svet - navodi se u saopštenju.\nKako kažu, nad uvredama funkcionera Saveza za Srbiju i njihovih političkih partnera na račun predsednika Srbije i njegove porodice, kao i na uvrede na račun premijerke Ane Brnabić i njenog sina, cele LGBT populacije, novinarke Srpskog telegrafa, pa do sramnog obraćanja patrijarhu, odavno se zgražava svaki normalan građanin Srbije.\nUnija mladih Novog Sada poziva sve političke činioce u zemlji, a posebno pojedine opozicione stranke koje su napustile lokalne skupštine, Pokrajinski i Republički parlament, da se vrate tamo gde ih je narod izabrao i političku borbu vrate u institucije sistema, kao u svim civilizovanim zemljama, a "kako bi se stalo na put širenju mržnje i atmosfere linča koja nikada nikome nije donela dobro".


Tuga zbog „Juga“ | Glas javnosti\nPočetna > Nedelja > Tuga zbog „Juga“\nTEMA SEDMICE DVADESETOG NOVEMBRA POSLE PET I PO DECENIJA UKIDA SE PROIZVODNJA OSNOVNOG MODELA „ZASTAVE“\nI vlada i „Fijat“ obećavaju da će za nešto više od godinu dana kupcima ponuditi potpuno nov model automobila. Mnogi se sa setom sećaju vremena kada su „ispod žita“, preko raznoraznih veza i vezica, pa čak i mitom uspevali da posle godinu dana čekanja dođu na red i kupe „jugića“ - jednog od najpopularnijih domaćih automobila. Danas, još samo 150 „jugića“ ostalo je „u slobodnoj prodaji“\nPosle pet i po decenija, 20. novembra ove godine i zvanično se ukida proizvodnja osnovnog programa „Zastave“. Trake su već zaustavljene, samo se čeka „zvanična“ ceremonija. Tako su odlučili Vlada Srbije i „Fijat“ kada su 14. oktobra osnovali zajedničko privredno društvo „Fijat automobili Srbija“ i time za sva vremena stavili tačku na brend „Zastava“.\nI vlada i „Fijat“ obećavaju da će za nešto više od godinu dana kupcima ponuditi potpuno nov model automobila. Oni koji „drže“ do kvaliteta kažu da je to dobro, a oni koji sastavljaju kraj s krajem i žive od plate sa setom se sećaju vremena kada su „ispod žita“, preko raznoraznih veza i vezica, pa čak i mitom uspevali da posle godinu dana čekanja dođu na red i kupe „juga“ - jednog od najpopularnijih domaćih automobila. Danas, još samo 150 „jugića“ ostalo je „u slobodnoj prodaji“ jer je dve stotine kupaca uplatilo novac i čeka isporuku. Preostalo je još 220 „kečeva“, a „florida“ na lageru ima tek nekoliko.\n- Jugo je delio sudbinu one velike zajedničke države. Opstao je do danas i ovih dana odlazi u istoriju - kaže Milan Popović, direktor „Zastavinog“ Instituta za razvoj, gde je pre trideset i jednu godinu počela da se ispisuje priča o „jugu“.\nMašinski inženjer Predrag Rakić kaže da nije bilo nimalo lako posle „fiće nacionale“ osvojiti nov model koji će nositi predznak „domaćeg automobila“. Na konstrukciji se radilo dve godine, 1977. i sedamdeset osme.\n- Sve, svaki crtež radio se ručno i za crtaćom tablom. Moralo je da bude sve precizno, svaki delić automobila da se uklapa, da ne bude greške. Ako pogrešiš, baciš crtež i ponovo. Tada nije bilo kompjutera. Radili smo, to se u javnosti malo zna, u Torinu, pod nadzorom „Fijatovih“ stručnjaka. Po nekoliko meseci, na smeni u Italiji je bilo i do petnaestak naših ljudi iz „Zastave“. Najteže je bilo otići, odvojiti se od porodice, niko od nas nije znao italijanski jezik - kaže Rakić. Prvo su se radile konstruktivne studije, na osnovu njih crteži - detalji, nakon čega je sledio prototip elementa, zatim bi usledio sklop, pa tek onda ceo automobil. Ako se nešto ne uklapa - mora da se popravi, a uvek kažu „Zastavini“ inženjeri, bilo je nešto što je moglo još bolje da se uradi. U projektnom birou Instituta i dan-danas čuvaju se na desetine kilograma požutele dokumentacije koja je „pratila“ pripreme za proizvodnju „juga“.\nSerijska proizvodnja ovog automobila počela je 2. oktobra 1980. godine, simbolično podsećajući na datum kada je sedamdesetih godina prošlog veka tadašnji predsednik Jugoslavije Josip Broz Tito prvi put posetio „Zastavu“.\n- Daleke 1953. godine počela je proizvodnja automobila u Kragujevcu. Tada je uspostavljena saradnja sa „Fijatom“. Potom je krenuo uspon „Zastave“, razvijanje novih modela, a vrhunac je ostvaren 1989. godine, kada je za godinu dana sa traka sišlo 220.000 „juga“ u različitim varijantama, „zastave 128“, „stojadina“. U istoriji Fabrike automobila ostaće obeležena sredina osamdesetih prošlog veka kada je najveći godišnji izvoz ostvaren kroz projekat „Jugo Amerika“. Automobili proizvedeni u kragujevačkoj fabrici kretali su se po drumovima 76 zemalja sveta, ne računajući BiH, Sloveniju, Makedoniju, Hrvatsku, Crnu Goru, odnosno eksjugoslovenske državice - kaže Snežana Anđelković, direktor Centra za informisanje.\nŠTA ĆE BITI S KOOPERANTIMA?\nObnavljanje saradnje sa „Fijatom“ mnogi smatraju poslednjom slamkom spasa, ali i najboljim rešenjem za „Zastavu“. Posrnuli kragujevački gigant, simbol nekadašnje velike Jugoslavije, skoro dve decenije bio je na državnim „jaslama“, opstajao zahvaljujući subvencijama kojim se održavala proizvodnja. Godinama u pogonima „Zastave“ grejanje nije uključeno. Ugovor sa „Fijatom“, pa makar i po cenu da se ime „Zastave“ više i ne pomene, daje nadu da će se konačno i radnici ogrejati.\nOstaje i velika dilema šta sa silnom kooperacijom koja je bila angažovana na proizvodnji automobila sa oznakom „Zastave“.\n- Mi smo naše kooperante više puta okupljali i kada smo osvajali „desetku“. Većina kooperanata biće angažovana na proizvodnji rezervnih delova koja mora da se obezbedi u narednih sedam godina. Vlada je za te potrebe i obezbedila subvencije. Ugovor sa „Fijatom“ daje svima šansu, ali o tome ko će dobiti posao, odlučivaće tržišna utakmica - kaže Zoran Radojević, generalni direktor „Zastava vozila“.\nI NA DRVA\nInženjer Anton Peterka Beograđanin, u vreme najveće krize i sankcija, sredinom devedesetih, napravio je i „jugo“ na drva. Verovali ili ne, taj je „jugić“ imao cilindrično furunče u koje je moglo da stane 35 kg drva dovoljnih da se pređe 145 kilometara. Ušteda u „gorivu“ bila je nemerljiva, a i izduvnih gasova nije bilo.\nTradicionalno „ladni“ Englezi kupili su 69.932 „Zastavina“ automobila, probirljivi Nemci 16.100, Kinezi 2.014, Italijani 19.202, Grci 58.400, Poljaci 72.892 vozila sa oznakom „Zastave“... U Belgiji i Holandiji prodat je 29.901, Španiji i Portugaliji 4.471, Siriji 2.473...\nNajveću ekspanziju „jugo“ je doživeo na američkom tržištu. Hvaljen, ali i osporavani biznismen Malkolm Briklin uspeo je da u SAD plasira 141.000 „jugića“. Komforan, malen, smešan, ili sa nekom drugom „falinkom“ ili kvalitetom, tek „jugo“ se pokazao i kao zanimljiv akter u filmskoj industriji. U SAD, „jugo“ se prvi put pojavljuje u jednoj epizodi serije „Slučajni partneri“, kao nesuđeni rođendanski poklon Brusa Vilisa partnerki. Brus Vilis seo je za upravljač kragujevačkog automobila i u nastavku filma „Umri muški 3“, a pojavljuje se i u najnovijem spotu američkog hevi metal benda „Metalika“.\n- Izvesti „jugo“ u Ameriku sigurno je bio veliki uspeh. Zakoni SAD su najrigorozniji, kalifornijski posebno i mi smo se i za nju pripremali - kaže Andrija Savčić, mašinski inženjer „Zastave“. Došle su sankcije i sve je stalo.\nUgostiteljski radnik Nenad Levajac iz Lađevaca daleke ‘82. godine kupio je „juga“ od Auto kuće „Zastava Sarajevo“. Iz Šumadije Levajac je potegao bosanske veze i stigao do Bijeljine po svog „juga“.\n- Tamo parkiran samo jedan automobil. Dolazi čovek i kaže „ja doš‘o po juga“. Zovem direktora Novicu u Sarajevo, lepo kažem ‘oće neki čovek da mi uzme auto! Ne, to je tvoj „jugo“, kaže on meni. I vozio sam ga sedamnaest godina. Onda ga prodam i opet kupim „juga“. Eno ga pred hotelom - kaže Levajac, Kragujevčanin koji je zbog nekadašnje navale išao u Bosnu da pazari željeni model.\nA tu gde je uparkiran njegov „jugić“ u hotelu „Zelengora“ sve vrvi od Italijana.\n- Bilo ih je i tada, a evo ponovo dolaze. Sporazumevamo se dobro, ali ne na italijanskom nego na engleskom. Moraćemo izgleda i mi na kurseve - kaže Nenad.\nU „Zastavi“ Italijani već „osvajaju crvenu upravnu zgradu“, a uskoro će i demontaža opreme za proizvodnju „domaćeg programa automobila“.\n- Žao mi je i „juga“ i „Zastave“. Žao mi je i što se ona Jugoslavija raspala, tako su hteli svetski moćnici. Žao mi je što nestaje ovo naše domaće. Lepo bi bilo da ostane makar nešto naše. Ali, opet, bolje je i da se nešto radi nego da se samo tavori - kaže kragujevački sajdžija Petar Mladenović. Majstor Pera prve je satove počeo da popravlja one iste godine kad je počela i proizvodnja u „Zastavi“. Od silnih majstora, šegrta, učenika, sad ih je u gradu samo šest. Baš onoliko koliko je još preostalo „florida“ na lageru.\n- I automobili su kao časovnici. Moraš sa njima pažljivo da rukuješ. U automobilu je krupnija mehanika, kod mene minijaturna. Možda se tamo lakše uči zato što je vidljivo, ovde treba lupa i dobro oko. I u autu ima elektronike, a i u mojim časovnicima. Ja sam Kragujevčanin, ali sam auto kupio u Somboru. I ono je bilo nepošteno. Platiš danas, a dobiješ auto tek za pola godine-godinu. Ili da dobro platiš, ili neku vezu da imaš. Ja nisam imao vezu, nego prijatelja, on je opet znao tamo neke i njih sam odveo na večeru. Ja do Sombora, a moj brat do Skoplja. U to vreme nudili su mi plac sa materijalom na otplatu, ali mi smo hteli da kupimo auto, seća se Pera sajdžija i broji svoje penzionerske dane. Baš onako kako je već počelo da otkucava vreme „Zastave“.


Naslovna Košarka Detroit srušio šampiona: Grifin sa 23 poena predvodio Pistonse protiv Lejkersa\nTwitter: Detroit bolji od šampiona\nKošarkaši Detroita pobjedili su prošle noći na svom terenu ekipu Los Anđeles Lejkersa sa 107:92 i tako upisali tek petu pobjedu u novoj sezoni NBA lige.\nU redovima aktuelnog šampiona, koji je prvi put ove sezone vezao dva poraza, najbolji je bio Lebron Džejms sa 22 poena, 10 asistencija i sedam skokova. Kajl Kuzma je takođe postigao 22 poena, uz 10 uhvaćenih lopti.\nSve je izgledalo idilično za tim iz Kalifornije, pogotovo kad je LeBron ubacio svojih prvih sedam šuteva. Djelovalo je tada u tom trenurku da Lejkersi idu ka trijumfu.\nMeđutim, onda se nekako više okrenuo razigravanju svoje ekipe, i do kraja meča nije ogao da ponovo uđe u šutersku formu.\n“Mislim da sam rano bio u sjajnoj formi, i dobro sam ušao u meč. Kasnije sam definitivno promašio neke šuteve koje bi ranije pogodio”, kazao je Džejms.\nDetroit je sa druge strane došao do pete pobjede, ali druge u posljednjih sedam dana.\nPistonsi su dobili i favorizovanu Filadelfiju, al su izgubili od Klivlenda u međuvremenu.\n“Odlični smo bili večeras. Ponosan sam na moje saigrače kako smo odigrali”, kazao je Grifin nakon meča.\nLejkersi protiv Detroita nisu mogli da računaju na Entoni Dejvisa.\nPrethodni tekstĐerić pred duel sa Budućnosti u 17. kolu ABA lige: Da što skuplje prodamo kožu\nSljedeći tekstKokoškov: Treća dionica presudna\nPele 29/01/21 11:05 At Petak, 29 Januara 2021, 11:05\nVrlo čudna uloga Marka Gasola u Lejkersima! Kreće u prvoj postavi i ne trudi se da napada koš uopšte. Ne razumijem kako ga drže tako visoko\nMarko 29/01/21 11:06 At Petak, 29 Januara 2021, 11:06\nLeBron ganja MVP i igra svaku utakmicu, što prije nije radio. Nije mu to pametno dugoročno, ali veliki je to egoist.\nSinisa 29/01/21 11:07 At Petak, 29 Januara 2021, 11:07\nA sada sledeca utakmica Lejkersa protiv Bostona, ocekujem da ih Boston SMRVI!!\nA.M. - 18/06/21 22:28 0


ŠAMAC: Povećana potrošnja vode za 30 odsto – Glas Regije\nŠAMAC: Povećana potrošnja vode za 30 odsto\nŠAMAC – Potrošnja vode u Šamcu za prošli mjesec povećana je za 30 odsto, a radnici preduzeća “Vodovod i kanalizacija” na terenu su konstatovali brojne zloupotrebe, izjavio je direktor ovog preduzeća Mihajlo Đurđević.\nĐurđević je naveo da se paušalni način obračuna potrošnje vode u iznosu od šest KM po osobi odnosi samo na stanovnike u zgradama kod kojih nema ugrađenih vodomjera i i nemaju mogućnosti za to, ali da su privatne kuće i stambeno poslovni prostori dužni da to obave o svom trošku, što je u skladu sa Odlukom o komunalnim djelatnostima i komunalnom redu.\nOn napominje da je ova cijena određena za potrošnju vode za piće i kućne potrebe.\n– Na terenu su naši radnici ustanovili zloupotrebe na način da je došlo do prekomjernog korištenja vode – zalivanja bašti i slično, čime se stvaraju gubici za naše preduzeće, pa stoga obavještavamo korisnike da je potrebno da ugrade vodomjere, inače će biti sankcionisani – rekao je Đurđević novinarima.\nOn je dodao da je, prema skupštinskoj Odluci iz 2013. godine, dužnost svakog potrošača da ugradi vodomjer, te da on nije vlasništvo vodovoda nego potrošača.\nĐurđević je apelovao da potrošači podnesu zahtjev za ugradnju vodomjera, čije je postavljanje besplatno, te da samo samo kupe vodomjer.\n– Potrošačima koji ne dozvoljavaju da se priđe njihovim šahtovima u dvorištu, a ne plaćaju vodu, pristupićemo isključenju sa mreže – poručio je Đurđević.\nOn kaže da je cijena kubnog metra vode 0,91 fening i među najjeftinijim je u okolini.\n« UDRUŽENJE NESTALIH: Tražimo probno kopanje u Novom Selu kod Broda\nMODRIČA: Obilježen Dan zaštite životne sredine »


KISELJAK: VAKCINACIJA PASA PROTIV BJESNILA\nLovačko društvo "Zahor/Lještarka" Kiseljak organizovalo je grupnu akciju vakcinacije pasa prošlog vikenda. Kako nam je rekao Midhat Zubača, potpredsjednik LD "Zahor/Lještarka" već u ranim satima dalo se vidjeti da su lovci zainteresovani za ovu akciju, te su doveli svoje pse na istu. Vakcinacija je sprovedena u saradnji sa Veterinarskom stanicom "Potkraj".\n"Radi se o redovnoj godišnjoj akciji i veoma sam zadovoljan jer su lovci shvatili ozbiljno ovu akciju te doveli svoje pse na vakcinaciju. Danas je bila planirana i izložba pasa, ali zbog problema sa BKS-om, ista je odgođena za drugu priliku. ", rekao nam je Zubača.\nTakođer je istakao važnost saradnje dva društva, jer je LD "Zahor/Lještarka" lovačko društvo-asocijacija dvaju društava koja od ranije egzistiraju na teritoriju ove općine.\nPrema dostupnim podacima od bjesnila dnevno umire 150 ljudi, a milioni životinja stradaju, te je ovakav vid prevencije neophodan kako bi se zaštitili i psi i njihovi vlasnici, ali i divljač. Virus se prenosi pljuvačkom, najčešće ugrizom zaražene životinje.\nkiseljak\tMIDHAT ZUBAČA\tvakcinacija pasa\tbjesnilo\tzahor kiseljak


Metali/Obrada - Branše - Uvoziti iz Austrije - Poslovni vodič Austrija - www.advantageaustria.org\nAko se negdje proizvede par skija, onda iza toga stoji i znanje austrijske metalske industrije, jer je kompanija iz Austrije jedini snabdjevač mašinama za proizvodnju skija u svetu. Proizvodi austrijske metalne industrije, bilo da su mašine, bešavne čelične cijevi ili proizvodi od valjanog aluminijuma, traženi su u cijelom svijetu. Pošto kompanije iz ove industrije mnogo ulažu u istraživanje i tehnologiju, austrijska industrija metala je čista, moderna, energetski efikasna i tehnički maksimalno savremena - kako u aditivnim proizvodnim procesima, tako i u digitalizaciji fabrika.\nInformišite se ovdje na osnovu probranih informacija o značaju branše metala i obrade metala.\nskretnički sistemi i spojevi tračanica


ODLUKA O LEČENJU DECE: Užice izdvojilo tri miliona za mališane | Novosti.RS\nNovac će biti upotrebljen za kupovinu lekova, pomagala, učešće u troškovima operativnog lečenja i drugim medicinskim procedurama koje nisu obuhvaćene obaveznim zdravstvenim osiguranjem.\nGradsko veće je usvojilo i odluku da se svim majkama bez obzira na radni status, po rođenju deteta dodeli jednokratna pomoć od 5.000 dinara.\nUžice budžet grada lečenje dece Gradsko veće Užica


Tri poena Bjelice, Niksi razbili Bakse, Šarlot slomio Bruklin - BIGportal.ba\nTri poena Bjelice, Niksi razbili Bakse, Šarlot slomio Bruklin\nSrpski košarkaš Nemanja Bjelica nije se preterano istakao u porazu Sakramenta od Finiksa 116:100.\nBjelica je za 11 minuta na parketu postigao samo 3 poena (1/3 iz igre) uz isto toliko skokova i dve asistencije.\nVodila se izjednačena borba do završnice trećeg perioda (73:73), kada je usledila serija Sansa 17:5, a onda nova 18:5 početkom poslednjeg kvartala za nedostižnih 107:88.\nFiniks je predvodio Mikal Bridžes sa 22 poena i 7 skokova, 21 je ubacio Kameron Džonson, a 20 Devin Buker.\nKris Pol je postigao samo 8 poena uz 12 asistencija, dok je Deandre Ejton ubacio 11 uz 15 skokova.\nNajefikasniji u ekipi Sakramenta bio je Badi Hild sa 17 poena, dok je 15 uz 6 asistencija dodao ruki Tajriz Halibarton.\nOrlando Medžik nadigrao je oslabljene Vašington Vizardse 120:113.\nMedžik su predvodili Markel Fulc i Terens Ros sa po 26 poena, 19 je dodao Evan Furnije, a 15 je ubacio Nikola Vučević uz 8 skokova.\nVizardsi nisu mogli da računaju na Rasela Vestbruka, a predvodio ih je Bredli Bil sa 29 poena, 7 asistencija i 5 skokova.\nRaul Neto je dodao 22 poena, 16 je ubacio Tomas Brajant, a odličan je bio ruki Deni Avdija koji je bio na korak od dabl-dabla sa po 9 poena i skokova, te 3 asistencije i dve ukradene lopte.\nKlivlend Kavalirsi počeli su sezonu sa 3-0. Kavsi su razbili Filadelfija 76erse 118:94.\nNezaustavljiv je bio centar Andre Dramond sa 24 poena i 14 skokova, koji je sjajno iskoristio izostanak Džoela Embida.\nKolin Sekston je ubacio 22, po 14 poena su dodali Darijus Garland i Džedi Osman, dok je 13 postigao Leri Nens Džunior.\nU bledom izdanju Siksersa dvocifren učinak imali su samo Tobajas Heris sa 16 poena uz 9 skokova, Ben Simons sa 15 i Majk Skot sa 12.\nNjujork Niksi su rezultatom 130:110 savladali Milvoki Bakse, dok su Šarlot Hornetsi sa 106:104 bili bolji od Bruklin Netsa.\nVeče puno iznenađenja je iza nas.\nPosle neočekivanog poraza Los Anđeles Klipersa od Dalasa sa čak 51 poenom razlike dočekala nas je ubedljiva pobeda Niksa nad Baksima, a slavili su i Hornetsi nad Netsima, kao i Klivlend nad Filadelfijom.\nKo bi rekao da bi Njujork Niksi mogli lako da savladaju Milvoki Bakse? Oni su već na poluvremenu imali ogromnu prednost, a Džulijus Rendl je bio nerešiva engima za Janisa Adetokumba.\nSvojom trojkom uz zvuk sirene pred kraj prvog poluvremena poslao je Janisu jasnu poruku – “ne možeš da me čuvaš” uz čuveno “Beng” komentatora Majka Brina.\nUspeo je Midlton da pogodi dvojku u poslednjem napadu za 61:45, ali kada na sjajno veče Džulijusa Rendla dodate Elfrida Pejtona koji je igrao kao preporođen uz sjajnog Aleka Burksa i Ar Džeja Bereta pobeda je neminovnost.\nTako su Niksi slavili sa 130:110, uz 29 poena Rendla, 14 skokova i 7 asistencija, dok je Elfrid Pejton imao 27 i takođe 7 asistencija. Na drugoj strani, 27 poena i 13 skokova uz 5 asistencija za Janisa Adetokumba, Midlton je imao 22, a Portis 17 poena.https://www.youtube.com/embed/KLvwDdLMJfc\nBruklin Netsi su počeli “brutalno” ovu novu sezonu, prvo su uništili Golden Stejt Voriorse, a onda i Boston Seltikse da bi im sada “šamar opalio” tim Šarlot Hornetsa, potpuno neočekivano.\nOvo je došlo kao veliko iznenađenje, imajući u vidu kako je Bruklin igrao na pogon Kajrija Irvinga i Kevina Durenta koji su na momente delovali nezaustavljivo.\nSada su Gordon Hejvord i Teri Rozir bili ti koji su delovali nezaustavljivo i na početku poslednje četvrtine su doneli prednost od 16 poena svom timu (97:81) iako je bilo samo 5 razlike kada je isti počeo.\nDurent je pomogao da se prednost istopi i na kraju bacanjima “Skeri” Teri Rozira Šarlot je slavio sa 106:104.\nNajefikasniji je bio Gordon Hejvord sa 28 poena, Teri Rozir je dodao 19, a Pi Džej Vašington 14 uz 12 skokova. Na drugoj strani, Durent 29 poena, Irving 24, a 12 Džo Heris.\nKlipers – Dalas 73:124\nVašington – Orlando 113:120\nNju Orleans – San Antonio 98:95\nŠarlot – Bruklin 106:014\nKlivlend – Filadelfija 118:94\nNjujork – Milvoki 130:110\nIndijana – Boston 108:107\nČikago – Golden Stejt 128:129\nSakramento – Finiks 110:116\nLejkers – Minesota 127:91\nTramp potpisao zakon o pomoći, izbegnuta blokada administracije\nPoruka SZO: Ovo nije posljednja pandemija


Cijene nafte pale više od 3,5 posto nakon dvije sedmice rasta | Ekonomist\nCijene nafte pale više od 3,5 posto nakon dvije sedmice rasta\nby Redakcija - 30/09/2019 30/09/2019 0\nCijene nafte na svjetskim tržištima prošle sedmice su skliznule više od 3,5 posto, što je njihov najveći sedmični pad od avgusta, a posljedica je usporavanja rasta najvećih svjetskih ekonomija i brze obnove proizvodnje u Saudijskoj Arabiji, javlja agencija Hina.\nNa londonskom tržištu je cijena barela prošle sedmice skliznula 3,7 posto, na 61,90 dolara, dok je na američkom tržištu barel pojeftinio 3,6 posto, na 55,90 dolara.\nSmanjena strahovanja ulagača\nNajveći sedmični pad cijena od avgusta posljedica je neočekivano brze obnove proizvodnje u Saudijskoj Arabiji nakon napada dronovima na dva postrojenja 14. septembra.\nNakon napada je proizvodnja srezana za više od 5 miliona barela dnevno ili pet posto ukupne proizvodnje u svijetu, no krajem prošle sedmice izvori upoznati s poslovanjem kompanije Saudi Aramco izjavili su da su kapaciteti obnovljeni na 11,3 miliona barela dnevno.\nTo jer smanjilo strahovanja ulagača od pada ponude na tržištima.\nPlaćanje kešom odlazi u istoriju


ICTP.tv | Milan Milošević\nHome > Nauka > ICTP.tv\nMilan Milošević 24.02.2008.2008-02-24T22:06:51+01:002008-02-26T14:40:19+01:00 --> 26.02.2008 @ 14:40 Nauka 9 Comments\nAko vas interesuje fizika, volite da slusate predavanja vodecih naucnika a nemate priliku da to uradite – ovaj sajt mozda moze da vam pomogne.\nTu mozete da nadjete video snimke mnogih pedavanja odranih u ICTP-u, Institutu a Teorijsku fiziku (koji se nalazi u Trstu). Od septembra 2007. godine sva pedavanja koja se odrzavaju u okviru studija na ovom institutu se snimaju i posle su javno dostupna na internetu. Predavanja pokrivaju oblasti opste fizike, matematike, fizike visokih energija, fizike cvrstog stanja i geofizike.\nSav materijal je besplatan i dostupan u QuickTime i Flash fomatu.\nDa dam svoj prilog i ja 🙂\nMIT OpenCourseWare -> http://ocw.mit.edu\nDeo za fiziku -> http://ocw.mit.edu/OcwWeb/Physics/index.htm\nCek bre, koliko ja znam MIT objavljuje materijal u textualnoj formi (slajdove, skripte i tome slicno) a ne audio i video snimke predavanja?\nHaha, jesu bas od 200. godine krenuli da snimaju? Uff, al su napredni…\nNe vidim bas nikakav razlog za ironiju u vasem komentaru, osim neinformisanosti.\nRec je o najsavremenijem metodu snimanja, obrade i objavljivanja audio i video materijala. Sistem je potpuno automatizovan, bez ikakve potrebe da neko bilo sta uradi.\nOni dobise nagradu za najbolju inovaciju, a vi ako ste napredniji od toga nadam se da mozete to lepo da iskoristite 🙂\nZavisi za sta, negde imas realmedia video, negde samo MP3, negde oba, a svuda su dati PDF fajlovi.\nZnaci nista novo, ista situacija kao pre par godina 🙂\nTrebalo je da se napravi i OpenLabWare, ali izgleda da trenutno imaju precih posla hehehe\nmilane 'fali ti jedna nula u toj godini 🙂\nili i ja ne shvatam fazon sa 200. godinom 😀


Pao zbog vraćanja kilometraže, prijeti mu do 30 godina – Bh-index\nPolovni automobili Datum: 01.11.2018.\n01/11/2018 by Hayat.ba\nTrgovac polovnim automobilima iz Sjedinjenih Država vraćao je pređenu kilometražu u prosjeku za oko 200.000 km po prodatom vozilu.\nPraksa preprodavača automobila da polovnjake prodaju sa vraćenom kilometražom nije zastupljena samo u zemljama Balkana, već je prisutna i u mnogim uređenijim zemljama.\nNajnoviji slučaj prevare sa kilometražom zabilježen je u Alabami, SAD. Američka federalna vlast optužila je Randyja Greena, vlasnika firme za prodaju automobila u Huntsvilleu, da je vratio kilometražu na najmanje 12 vozila prodatih između oktobra 2014. i novembra 2016. godine.\nIz Ministarstva pravde saopćili su da je Green na prodatim automobilima u prosjeku vratio kilometražu za oko 122.000 milja (skoro 200.000 km).\nNajdrastičniju je slučaj vozila koje je prevarenom kupcu prodato sa 218.000 milja manje (oko 350.000 km) nego što je realno prešlo.\nPreporučeno za vas: Nova pravila: Evo zašto od 1.maja nećemo moći uvoziti vozila starija od desetak godina\nMeđutim, organi gonjenja nisu sigurni da su istragom obuhvaćeni svi automobili koji su bili predmet prevare, pa pozivaju vlasnike vozila koji sumnjaju da im je Randy Green prodao auto sa vraćenom kilometražom da prijave slučaj vlastima.\nGreenu će se suditi na osnovu 15 različitih optužnica, od čega je 12 u direktnoj vezi sa prevarom kupaca putem vraćanja pređene kilometraže.\nZa svaki auto na kome je vratio kilometar sat prijeti mu kazna do 3 godine zatvora i do 250.000 dolara, a prema važećem zakonu ukupno bi mogao da bude kažnjen sa maksimalnih 30 godina zatvora.\n“Izetbegović je od KCUS-a napravila privatnu kliniku za obračun sa neistomišljenicima”


„Satanina nevesta“ — Britanci predložili naziv za novo rusko oružje - 03.03.2018, Sputnik Srbija\nBritanski tabloid „Metro“ predložio je svoju varijantu za naziv ruskog supersoničnog oružja za sistem „Avangard“. List predlaže da sistem dobije naziv... 03.03.2018, Sputnik Srbija\nVerujem da bi bez poteza koje Rusija povlači poslednjih 20 godina zapad znatno proširio svoje kolonije. Obzirom na agresivnost i pretenzije zapada prema ostatku sveta, a želji Rusije da svet živi u miru, moj predlog je da se novo rusko oružje nazove "MIRKO". Kao kada su đaci na času nemirni a učiteljica sa prutićem u ruci podvikne: MIR!\nA "milosrdni andjeo" nije crni humor, satanistickog Pentagona, i celokupnog NATO-a, je li demoNNNkrate????????\nevropa, rusija, vesti, svet, velika britanija, vladimir putin, putinovo obraćanje federalnoj skupštini, vojska i naoružanje\n22:02 03.03.2018 (Osveženo: 01:40 26.08.2021)\n© Sputnik / Grigoriй Sыsoev / Uđi u foto-galerijuGodišnje obraćanje ruskog predsednika Vladimira Putina Federalnoj skupštini\nPutinovo obraćanje Federalnoj skupštini\n4 Mart 2018, 02:362\n4 Mart 2018, 05:162


Kasko osiguranje vozila-bitnija isključenja iz pokrića | Status Broker\nProizvodi Auto Kasko osiguranja mogu da pruže, ukoliko je ugovoren najširi paket pokrića, obezbjeđenje Vas kao vlasnika za veliki broj slučajeva koji se mogu desiti za vrijeme dok je vozilo u mirovanju ili je u vožnji. Međutim, postoje definisana isključenja pokrića koja bi svaki osiguranik-fizičko lice, trebao da zna I da ih bude svjestan. Namjera ovog teksta je da Vam ukažemo na neka od najbitnijih isključenja. Dakle, Osiguravači neće isplatiti štetu zbog sledećih situacija:\nSaobraćajni prekršaji, npr. ukoliko vozač nije zaustavio vozilo gdje je svjetlosnim saobraćajnim znakom bio zabranjen prolaz ili ukoliko vozač pretiče po neisprekidanoj liniji;\nUpravljanje vozilom pod dejstvom alkohola, droga I psihoaktivnih ljekova;\nUpravljanje vozilom od lica koje nema važeću vozačku dozvolu;\nKorišćenje vozila koje je osigurano za namjenu koja je drugačija od namjene navedene u polisi osiguranja;\nKršenje tehničkih propisa i uputstava proizvođača vozila za održavanje i upotrebljavanje osiguranog vozila;\nUpravljanje vozilom koje nije registrovano a koje ima važeću polisu kasko osiguranja.\nKasko osiguranje vozila se ugovara na dobrovoljnoj bazi. Vrlo je bitno da osiguranik pročita uslove osiguranja kako bi se upoznao sa najbitnijim odredbama uslova kao I da uporedi ponuđenu premiju, širinu pokrića I uslove osiguranja kako bi mogao da donese pravu odluku.\nUkoliko Vam je potrebna pomoć prilikom zaključenja kasko osiguranja, naš Tim Vam je na raspolaganju da napravi analizu ponuda I pratećih uslova osiguranja, da ukaže na bitne stvari iz uslova kao I na razlike pojedinih proizvoda, kako biste bili sigurni da ste za novac koji ste izdvojili za osiguranje dobili optimalno pokriće. Naravno, tu smo I da pružimo pomoć prilikom naplate štete ukoliko dođe do iste tokom trajanja polise.\n← Osiguravajuće kuće planiraju uložiti 90 miliona dolara u vještačku inteligenciju


08. 05. 2020. u 13:47 9 komentara 2560 prikaza


Pretraga po: maraja keri | Zena.rs\nProšle su četiri godine od raskida američke pevačice Maraje Keri i australijskog milijardera Džejmsa Pakera (51) koji se u međuvremenu vidno ugojio boreći se sa psihičkim problemima.\n"Pre nastupa u 'Top of the Pops' ekipa Dženifer Lopez nam je rekla da ni slučajno ne ostvarujemo kontakt očima sa njom dok ne završi nastup, ali ja nisam mogla da se suzdržim dok sam gledala probu. Prišla sam joj i rekla da su nam rekli da je ne gledamo - htela sam ti samo da ti kažem da mislim da si divna. Ona je totalno podivljala. Sledeće što znam je da je pola njenog tima dobilo otkaz", otkriva agentkinja i autorka Melani Blejk u tekstu o najluđim hirovima slavnih koji prenosi "Daily Mail".\nBilo je nada da se Maraja Keri smirila i sredila pa da je počela da se oblači smernije.\nNAJBOLJE SA INSTAGRAMA U 2019: Ludilo od LAJKOVA, IZAZOVA i SLIKA, a oni su POBEDILI na terenu gde je KONKURENCIJA NAJJAČA\nKada je ono najbolje sa Instagrama u 2019. u pitanju, za početak možemo da vam kažemo da je bilo VEOMA UZBUDLJIVO - kako se i očekivalo od ove društvene mreže i "selebriti" lica. Pardoksalno ili ne, trijumf je na kraju odnela jedna (ne) selebriti ličnost.\nŠanse su bile male, ali se desilo pravo čudo, baš u vreme godine kada se čuda i dešavaju.\nTužno, tužnije, najtužnije, tako izgleda lista NAJVEĆIH MODNIH PROMAŠAJA U 2019.\nMaraja, ne znamo kako u ovome dišeš, ali nama samo dok gledamo fotku ponestaje daha!\nUgledali smo fotografiju na njenom Instagram profilu i ostali bez reči.


Zaboravljena djeca rata: Prava za potomke silovanih žena | Rat u BiH | Al Jazeera\nJusić: Djeca rođena zbog rata svoje kapacitete i snage ulažu u napredak ove države koja ni u jednom trenutku nije uvažila postojanje ove djece (Ustupljeno Al Jazeeri)\nDeseci hiljada žena silovano je tokom rata u Bosni i Hercegovini od 1992. do 1995. godine, mnoge od njih su ostale trudne, a dio njih je odlučilo roditi dijete. Sada ta djeca su odrasli ljudi, imaju svoje potomke, ali i svoje traume, rane i strahove.\nIz potrebe da se izbore za bolja prava, za priznanje statusa i pomoć koja je potrebna, kako njima tako i njihovim najbližima, prošle godine je sa radom počelo Udruženje „Zaboravljena djeca rata“.\nSama ideja za ovo udruženje nastala je još ranije, a zaslužne za nju su aktivistice i borci za prava Amra Delić, Džejna Bajramović i Belma Rizvanović, za Al Jazeeru objašnjava predsjednica udruženja Ajna Jusić.\n„Sama ideja nastaje na osnovu činjenice da u BiH postoji između 35.000 i 50.000 silovanih žena na osnovu čega se zaključuje i kako postoje i djeca koja su rođena kao posljedica takvog gnusnog čina. Doktorica Amra Delić je svoje akademsko obrazovanje posvetila djeci rođenoj zbog rata, kao i ženama koje su preživjela silovanje“, ističe naša sagovornica koja je jedno od djece iz ove kategorije.\nOna ističe kako su brojni ciljevi i djelatnosti Udruženja, a neki od njih su:\n– Podrška unapređenju psihosocijalnog i pravnog statusa djece za koju je mala vjerovatnoća da bi se rodila da nije bilo rata u BiH, među kojima su i kategorije: napuštena djeca očeva koji su bili pripadnici mirovnih snaga UN-a, implementacijskih i stabilizacijskih snaga; napuštena djeca očeva koji su bili pripadnici stranih humanitarnih organizacija koje su djelovale pod okriljem UN-a; djeca (bivših) neprijateljskih vojnika i srodnih kategorija;\n– Zalaganje za podizanje nivoa informiranosti navedenih kategorija djece o međunarodnoj i domaćoj legislativi i zaštiti dječjih i ljudskih prava, a u saradnji sa institucijama, organizacijama, agencijama koje nude edukativne i programe pravne pomoći;\n– Podrška i pomoć u promociji na zaštiti prava djece i ljudskih prava te unapređenje drugih prava;\n– Zalaganje za socijalno uključivanje ovih kategorija djece, te smanjenje stigme i diskriminacije kroz stvaranje jednakih mogućnosti i prilika za sve;\n– Podizanje javne svijesti o ovim kategorijama djece među građanima i senzibilizacija medija o značaju aktivnog učešća i podrške zajednice;\n– Razvoj znanja i vještina zagovaranja, samozastupanja i lobiranja za donošenje, razvoj i unapređenje politika u sferi psihosocijalne i pravne zaštite djece iz navedenih kategorija;\n– Rad na analizi procjene stanja i potreba u oblasti psihosocijalne, pravne i zdravstvene zaštite s ciljem pripreme adekvatnih projektnih aktivnosti;\n„Naravno, ono što je nekako primarni i glavni cilj jeste ostvariti pravo da postojanje. Djeca rođena zbog rata svoje kapacitete i snage ulažu u napredak ove države, dok s druge strane, država ni u jednom trenutku ovih 25 godina nije obratila pažnju na ovu kategoriju niti je uvažila postojanje ove djece“, navodi Jusić.\nVrijeme za istupanje\nOna ističe kako se uključila u ovu borbu za prava „Zaboravljene djece rata“ zbog „zločina koji je učinjen nad mojom majkom (kao i drugim ženama) i kao posljedica tog zločina došla sam na ovaj svijetu, u ovu državu koja me nikad nije prepoznala niti uvažila moja osnovna ljudska prava, kao ni prava djeteta“.\n„Nažalost, nakon 25 godina, vrijeme je da izađem i da govorim o ovome na sav glas. Naše majke su se borile 25 godina da nas zaštite od našeg društva i naše države. Moja majka, zajedno sa mojim očuhom, me odgojila, pružili su mi lijepo djetinjstvo, zajedno su mi pružali podršku i finansirali stručnu psihološku pomoć, i kroz čitav taj proces vlasti BiH nisu pružali podršku ni majkama ni djeci“, dodaje.\nNije sam država neosjetljiva prema ovim kategorijama djece. Dok je uži krug porodice i prijatelja, koji znaju za priču naše sagovornice, davao podršku, cijelo društvo je „generalno, nažalost, bilo neosjetljivo na ovu temu“.\n„Država je napravila ogroman propust u senzibiliranju društva. Silovanje kao zločin nad ženom ostavlja najveću posljedicu po ženu, zatim po dijete koje je rođeno kao posljedica, ali s druge strane takav jedan zločin ostavlja značajne posljedice i na porodice, lokalne zajednice i čitavo društvo. Oduvijek se radilo na individualnim podrškama kada su u pitanu žrtve i takva podrška je dolazila od stranih nevladinih organizacija i stranih donatora koji su finansirali u udruženja u BiH. Bosna i Hercegovina nikada nije pomogla ženama niti društvu u ovom kontekstu.“\nJusić govori kako su žene, žrtve, svakodnevno bile izložene diskriminaciji i stigmatizaciji, na što je država zatvorila oči.\n„Samim činom da država nije radila na procesu smanjenja stigmatizacije u društvu nastala je i današnja situacije kada su i sama djeca potpuno nevidljiva bh. društvu. U većini situacija, kada djeca doživljavaju stigmatizaciju, primorana su da govore o sudbinama svojih majki i to većinom pred grupom nepoznatih ljudi.“\n„Danas, kada smo odrasli, shvatamo kakvom jačinom i snagom zrače naše majke, naše porodice, porodice koje su usvojile djecu koja su rođena zbog rata. Danas vidimo kako je našim majkama bilo svaki put kada bi negdje predale naš rodni list, jer danas kada sami to radimo, osjećamo se ugroženo, da nas se ne poštuje i da nas se ne gleda kao jednako važne članove u društvu.“\nPrava kao druga djeca\nUdruženje kroz svoje djelovanje teži ka društvu koje će biti dovoljno educirano i informirano o tome da postoje djeca (sad već odrasli ljudi) poput njih.\n„Težimo društvu koje nas neće javno pitati ‘a kako ti je majka silovana’, težimo društvu koje će prihvatiti ovu kategoriju. Zajedno sa takvim društvom koje stoji rame uz rame s nama, želimo ići prema državi i tražiti jedinstveni zakon o civilnim žrtvama rata u kojem će i djeca dobiti status djece rođene zbog rata. Jako je važno da država, nakon 25 godina, obrati pažnju na naše postojanje i da izglasa ovaj zakon“, kaže Jusić i dodaje:\n„Zakonskim prihvatanjem nas kao jednakih u društvu nama donosi vid ravnopravnosti. Nažalost, naša dosad izgubljena prava niko ne može nadoknaditi. Primjera radi, naši roditelji su sve sami plaćali, nikada nismo imali stipendije, prava kao što imaju djeca šehida i poginulih boraca. Ta djeca jednako kao i mi zaslužuju ta prava, no mi sada imamo potrebu da nas se čuje, razumije i da nas se zakonski prizna.“\nIstiče kako je godinama išla od vrata do vrata i tražila stipendiju kako bi roditeljima olakšala situaciju, te kako je uspijevala naći i ljude koji su bili osjetljivi na kategoriju djece kojoj pripada.\n„Organizacija Obrazovanje gradi BiH, na čelu sa Jovanom Divjakom, me stipendirala neko vrijeme. Jedne godine je BBI banka odlučila da me podrži i jako sam zahvalna. Ali, čime sam ja zaslužila da moram ići od vrata do vrata i pitati hoćete li me stipendirati? Zar mi nismo jednako vrijedni kao i ostala djeca, zašto mi nismo vrlo jednostavno mogli skupiti dokumente i poslati poštom i na taj način aplicirati“, pita se naša sagovornica.\n„Želimo da postojimo, želimo da naše majke, porodice usvojene djece, druge žene koje su silovane, žene koje su strani vojnici ostavili same sa djecom da budu mirni i znaju da su njihova djeca ravnopravni članovi društva. Želimo prestati naše majke izlagati raznoraznim situacijama u kojima moraju priznavati šta se desilo, kako bi njeno dijete dobilo 100KM stipendije mjesečno. Krećemo u borbu za naša prava, zajedno sa našim majkama i mi smo jedna velika snaga i bit ćemo uporni do kraja.“\nPlanovi Udruženja u narednom periodu su psihološka potpora djeci rođenoj zbog rata, te mapiranje svih koji pripadaju kategorijama za koje se bore „Zaboravljena djeca rata“.\n„Tražimo one koji su poput nas, tražimo ih da im kažemo da smo svi zajedno, da s nama imaju podršku i tražimo ih da i oni osjete ono što smo mi osjetili dosad, a to je potpuno razumijevanje u grupi. Prvi put kad smo se sastali, puno je emocija bilo, teško je, ali smo svi bili svjesni da se nalazimo u krugu ljudi koji nas razumiju i znaju kako je svima nama. Želimo da pronađeno i drugu djecu, da osjete potpunost u našoj grupi i da zajedno krenemo u rad i proces koji će dovesti do zakonskog regulisanja naših prava“, govori Jusić.\n„Nadam se da ćemo i putem medija doprijeti do neke djece. Želim poslati poruku majkama koje imaju dijete koje je rođeno kao posljedica rata: Nemojte se bojati, nemojte misliti da će vas vaša djeca odbaciti ukoliko im dosad niste priznali istinu o njihovom rođenju. Mi vas razumijemo, razumijemo vas strah od odbacivanja, nosimo ga i mi. Razumijemo da se bojite i sredina u kojima živite, da se bojite diskriminacije. Razumijemo, i uz vas smo.“\n„Zajedno trebamo i možemo da se borimo da ovo društvu učinimo boljim, zajedno možemo učiniti da se osjećate slobodno da kažete, da se vaša djeca osjećaju slobodno da nam se jave. Nakon 25 godina, mislimo da je vrijeme da ova država počne da poštuje sve žene koje se preživjele silovanje, sve žene koje su preživjele bilo koji oblik nasilja tokom ratne agresije, vrijeme je i da se naši prijatelji, a vaša djeca konačno vide i priznaju onako kako zaslužuju“, ističe na kraju razgovora predsjednica udruženja za Al Jazeeru.\n‘Ja sam beba silovanja. To je ono što sam ja’, kaže Lejla Damon, ‘beba silovanja’ koja je uradila više od svih nas na otkrivanju istine.\nUstavni sud Bosne i Hercegovine usvojio je žalbu jedne od žrtava ratnog silovanja, u vezi sa plaćanjem sudskih troškova nakon izgubljenih postupaka. Odluka se odnosi na presude Vrhovnog suda Republike Srpske i Okružnog suda u Banjaluci, kojem je naloženo da po hitnom postupku donese novu odluku u odnosu na troškove postupka. Međutim, Ustavni sud je […]\nŽrtve ratnih zločina u Bosni i Hercegovini suočavaju se s naplatom sudskih troškova, jer su im odbijeni tužbeni zahtjevi primjenom rokova zastare.


PRI KRAJU RADOVI NA ARADAČKOJ RASKRSNICI -\nRadovi na rehabilitaciji magistralnog puta Zrenjanin-Novi Sad, na teritoriji Grada Zrenjanina, u završnoj su fazi i u toku je finalizacija radova na aradačkoj raskrsnici, kao i na samom ulazu u grad, potezu od prvog kružnog toka do pogona kompanije “Mile Dragić”.\nIntervencijom putara na aradačkoj raskrsnici ispravljeno je dosadašnje ukrštanje pod nepovoljnim uglom i novim rešenjem raskrsnica je proširena, preglednija i bezbednija za saobraćaj. Biciklistička staza od raskrsnice do ulaska u Zrenjanin dodatno je obezbeđena ogradom, što će doprineti bezbednosti ne samo biciklista, nego i pešaka koji ovu stazu takođe koriste.\nNov asfalt postavljen je u zoni prvog kružnog toka na ulazu u grad i na potezu u dužini od oko 500 metara ka Bulevaru Veljka Vlahovića. Preostalo je još samo da se obeleži horizontalna signalizacija, a tokom izvođenja svih ovih radova saobraćaj nije obustavljan.


Prema navodima iz prijave, reč je o A. M., S. M. i A. M, svi iz Vogošće, prenosi Srpskainfo.\nKako su saopštili iz sarajevske policije, slučaj je prijavio K. M. koji je zadobio frakturu zuba. Njemu je lekarska pomoć ukazana u Kliničkom centru Univerziteta u Sarajevu.\nO slučaju je obavešten dežurni tužilac Kantonalnog tužilaštva u Sarajevu, koji je naložio da se od oštećenog zaprimi usmena krivična prijava na okolnosti krivičnih dela teška povreda i ugrožavanje sigurnosti, piše Avaz.\nNapad na Firulama\nOBRAČUN U MIGRANTSKOM KAMPU Pakistanci noževima izboli trojicu Avganistanaca


Zoran Čikotić (27.04.1972.-18.11.1991.) - Kratke price - Blog.hr - komentari na post\nsuza... muk, i molitva.\n11.11.2007. (15:52) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n..zbilja..je ponekad surova\n11.11.2007. (16:26) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nimam novi post pa svrati...\n12.11.2007. (12:09) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nAjme ovo je tako bolno da ostajem bez riječi.Zaista.Slava mu.\n12.11.2007. (14:53) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nNeke rane nikad ne zacijele, jedino što možemo učiniti je nositi se s njima.\n12.11.2007. (20:00) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nIIII...sada si me iznenadio....baš ljepo...nisam znala da si i tu Ti...pusa za ljepo jutro i dan dalje:))\n13.11.2007. (04:06) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nma divan si:)) pusa\n13.11.2007. (06:18) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nBože moj, Bože moj... Kakva pjesma, Čovječe dragi!!!\n13.11.2007. (11:36) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nŽelim ti dakako ugodan dan i nek ovaj tjedan prođe lijepo i sretno i dakako čitamo se :)Baš mi je lijepo tu kod tebe.\n13.11.2007. (15:37) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nPjesma za one iz ´91.\nGanuta do suza.Koliko mladosti je otišlo u nepovrat onih dana i godina...Koliko tuge iza njih.\n14.11.2007. (09:52) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\ntrebat ce srece ko Ferencaka..a ti si?? se znamo\n14.11.2007. (16:32) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nNadam si da si dobro :)) šaljem ti jedan srdačan pozdrav!\n14.11.2007. (17:05) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\n"Svi smo mi umrli toga dana" - Taj dan nikada neću zaboraviti. Stalno sam visio na radiju i slušao očajničke riječi Siniše Glavaševića iz Vukovara. A onda pad. Nikad se u životu nisam više uplašio. Mislio sam da je kraj svemu.\nA eto, kraj je došao mnogima pa i tvom dragom prijatelju. I eto opet pšredizborno vrijeme, a u Vukovaru na dan mrtvih HDZ u Vukovar dovede svoga vjernoga konja Škoru i Prljeavo kazalište i naprave feštu. Ah sve je to prežalosno.\nDivim se lijepoj pjesmi dragom prijatelju!\n15.11.2007. (00:03) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...\nZoki volimo te!\n17.10.2013. (15:16) - - - - - promjene spremljene- uredi komentar - obriši komentar - prijavi ovaj komentar kao spam - zabrani komentiranje autoru ovog komentara- učitavam...


Marselan - Vinarija Virtus - Crveno Vino, Srbija - www.ivv.rs\nKulinarski savet uz Marselan: Biftek sa intenzivnim sosovima, teletina, jagnjeća plećka sa ruzmarinom i belim lukom, tvrdi sir\nOsnovana je krajem 2010. godine i nalazi se na području Mlavskog rejona – Požarevačko vinogorje. Vinograde čini zemljišni kompleks od 27,5 hektara u mestu Viteževu između Žabara i Svilajnca, 15 kilometara od autoputa Beograd-Niš. Tokom 2011. i 2012. godine podigli smo zasade vinove loze na površini od 15 hektara i započeli faznu izgradnju kompleksa vinarije, od čega je danas završen veći deo tehnološkog i administrativnog objekta. Osnivače vinarije čini ...\nSva vina vinarije Virtus (9)\nSauvignon Blanc se smatra aristokratskim klasikom među belim vinima. Kao i svaka velika sorta vinograda, Sauvignon Blanc je “dete” zemlje na kojoj raste. Njegova aromatika je sa neobič...\nPinot Grigio je simbol leta i ukusne hrane, jednostavnih prirodnih proizvoda. Sorta Pinot Grigio kao i Pinot Blanc su dva varijeteta nastala mutacijom plemenitog Pinot Noire. Uspešno s...\nSorta Gewürztraminer je jedna od 18 plemenitih vinskih sorti, često nazivan i “odrasli” Muscat. Prefiks “gewürz” u prevodu “začinjeni” odnosi se na aromatiku ove sorte koja potiče iz S...\nCuvee zlatno žute boje, umereno itenzivnog mirisa predstavlja kombinaciju bogatstva i prefinjenosti. Tri plemenite vrste groždja Sauvignon Blanc, Pinot Grigio i Gewürztraminer, dala su...\nSauvignon Blanc , Pinot Grigio, Gewürztraminer\nProkupac je stara srpska autohtona sorta, specifična za naš region. Mnogi vinari, verni srpskoj tradiciji, obnavljaju ovu sortu i time doprinose izgradnji i razvoju domaćeg vinskog ide...\nMarselan Vinarije Virtus, je intenzivne, rubin crvene boje, voćnog karaktera sa aromama zrele kupine, višnje, duvana i crne čokolade, sa dodatkom džema od crnog šumskog voća i primesam...\nPlemenito crveno vino izrazitne punoće i mineralnosti nastalo kupažiranjem četiri sorte iz Virtusovih vinograda: 30% Prokupca, 30% Marselan-a, 30% Cabernet Sauvignon-a i 10% Pinot Noir...\nProkupac, Marselan, Cabernet Sauvignon, Pinot Noir\nVirtusov Pinot Noir iz 2014. godine je kompleksno i bogato vino, duboke rubin crvene boje što i nije toliko karakteristično za samu sortu, ali brižljiv i marljiv rad zajedno sa karakte...\nRose i ružičasta vina nisu popularna kao bela ili crvena, verovatno zbog nedovoljnih informacija o njima. Poznavaoci ovog blagorodnog, prirodnog vina, nikada ne umanjuju njegovu vredno...\nProkupac, Cabernet Sauvignon


Porto nemoćan, Liverpul ide na megdan Barsi | Analitika - Informativni Portal\nPorto nemoćan, Liverpul ide na megdan Barsi\nFudbaleri Liverpula bez većih problema su savladali ekipu Porta rezultatom 4:1, odnosno 6:1 u dva meča, i tako se plasirali u polufinale Lige šampiona.\nObjavljeno: 17. 04. 2019 - 23:00 Promjenite veličinu teksta: A A A\nIako su "Redsi" meč startovali nervozno, uspjeli su da izvuku povoljan rezultat. Porto je bio prilično opasan u prvih 15 minuta, njihove šanse su se nizale kao na traci, ali je završnica izostajala.\nNaravno, kako to u sportu uvijek biva, kada svoje šanse ne iskoristite, to će iskoristiti vaš protivnik. Preko Sadio Manea je Liverpul došao do vodećeg gola, a sudija je prvo pokazao da je u pitanju ofsajd, da bi uz pomoć VAR tehnologije bio dosuđen gol.\nOvim rezultatom se otišlo na poluvrijeme, a i djelovalo je kao da je navijačima Porta malo opalo samopouzdanje i nada da do preokreta može doći. Tako je već u 65. minutu Mohamed Salah uspio da po drugi put savlada Ikera Kasiljasa i faktički pošalje Liverpul u narednu fazu takmičenja.\nPorto se nije predavao, ponovo su napali, iznudili korner i to je bilo najbolje što je njihovom timu moglo da se desi. Nakon kornera je na pravom mjestu bio Militao i počasni gol Porta je bio tu, 2:1 za Liverpul.\nVrlo sadržajno drugo poluvrijeme, dalo nam je još dva gola, a oba su završila u mreži Porta. Prvo se Firmino našao na pravom mjestu i glavom poslao loptu u mrežu, da bi Virdžil van Dajk nakon odlično izvedenog kornera Džejmsa Milnera i asistencije Sadio Manea, "spakovao" loptu u mrežu za 4:1.\nDo kraja susreta nije bilo previše uzbuđenja, a Liverpul je zahvaljujući sigurnoj igri i novom "pokeru", došao do polufinala elitnog evropskog klupskog takmičenja i na korak su od ponavljanja prošlogodišnjeg rezultata, kada su igrali finale protiv Real Madrida.\nFudbal Brazilac predstavljen u Minhenu Kutinjo: Barselona nije onakva kakvom sam je zamišljao


Istina o platama Srba u Nemačkoj? Svaka zarada je obelodanjena u evro - Sputnjik Srbija\n13:30 18 April 2021\n07:53 08.10.2020 (osveženo 08:19 08.10.2020) Preuzmite kraći link\nKoliko zarađuju Srbi u Nemačkoj, a ima ih oko 450.000. Jasno je da zarađuju mnogo više nego što su im bile plate u zemljama odakle su otišli u ovu najveću evropsku ekonomiju, ali i to da najčešće rade poslove koji su i među najmanje plaćeni u Nemačkoj. Savezni zavod za zapošljavanje Nemačke objavio je „u evro“ plate svih profesija u ovoj zemlji u 2019.\nReč je o 100 najpopularnijih zanimanja i rasponu zarada od 1.900 evra koliko zarađuje konobar do 6.150 evra - koliko mesečno zarađuju piloti, lekari i finansijski revizori. Važan podatak jeste i da su ovo bruto zarade (kako ih jedino zavod i objavljuje), a da su neto zarade (dakle ono što radnik dobija na ruke) niže za 33 odsto.\nPrema dostupnim podacima, u zemlji koja važi za najveću evropsku privredu živi i oko 450.000 Srba. Naši građani pronašli su svoje mesto uglavnom u industrijski moćnim pokrajinama - Severnoj Rajni-Vestfaliji, Bavarskoj, Baden-Virtembergu, Hesenu, Berlinu, Hamburgu. Poznato je i da Srbi važe za dobro integrisane građane Nemačke. Njihova deca redovno idu u školu, ne žive od socijalne pomoći, svako dete prima dečji dodatak od 300 evra mesečno...\nSvoju egzistenciju temelje na radu i to najčešće u manjim firmama u oblasti ugostiteljstva i proizvodnji, ali i u zdravstvu, metalnoj industriji, građevinarstvu, poljoprivredi, uslugama čišćenja. Za većinu ovih poslova ne treba im znanje jezika, mada je poželjno, dok je u zdravstvu obavezno, prenosi „Blic“.\nPrema podacima nemačke statistike, pekari, medicinske sestre i bageristi mesečno primaju oko 3.500 evra bruto, keramičari 3.000, a profesionalni vozači oko 2.500 evra. Ovo su, inače, i neka od najčešćih zanimanja kojima se bave Srbi koji žive u Nemačkoj. U neto iznosima ove zarade iznose 2.346 evra, odnosno 2.000 za keramičare i 1.600 za vozače.\nFizioterapeuti primaju mesečno oko 2.500 evra, a nekoliko stotina evra manje mogu da zarade kuvari, blagajnici u trgovinama, i osobe koje pružaju pomoć u kući. Neto plata u Nemačkoj 33 odsto niža od bruto iznosa.\nProsečna neto plata, dakle ono što se isplaćuje zaposlenima u Nemačkoj, niža je za 33 odsto u odnosu na bruto zaradu. Razliku između bruto i neto iznosa čine davanja državi u vidu poreza i doprinosa za razna osiguranja, pa tako, na primer, visina poreza koji se mesečno odbija od plate zavisi od poreske klase zaposlenog (ima ih šest), a ona zavisi od toga da li živi u bračnoj zajednici, da li je samohrani roditelj, da li njegov/a suprug/a radi, da li jedan bračni partner zarađuje znatno više, da li radi više poslova...\nPomoć u kući 2.140 evra


Internet | Otvoreni Direktorijum\nBlog o Internetu, bežičnom umrežavanju, fotografiji, GPS navigaciji i kartorafiji, informatičkom društvu, telekomunikacijama i sličnim temama.\nSajt je upisan 2011, фебруар 24. u 04:54\nKategorija: Lični blogovi\nTagovi: blog, Fotografija, gps, internet, navigacija, web\nVeb-sajt.iz.rs – web sajt iz Srbije\nSajt cija su tema web sajtovi iz Srbije, firme koje se bave izradom web sajtova, saveti za izradu i odrzavanje sajtova.\nSajt je upisan 2010, јун 27. u 01:36\nTagovi: internet, web sajt\nInterfejs.tv – Internet sajt tv emisije Interfejs o informaciono-komunikacionim tehnologijama (IKT), koja se emituje od marta 2007. godine na drugom programu Javnog medijskog servisa Radio Televizije Srbije. Autorska ekipa obrađuje specijalizovane teme iz informacionih tehnologija, pravovremeno izveštava sa informatičkih skupova u zemlji i svetu, objektivno prezentuje tehnologije, proizvode, usluge i rešenja. Tu su i specijalni edukativni tematski serijali o softverskim paketima (Windovs, MS Office 2007, Poslovne aplikacije…)\nPristup internetu preko telefona ili dial-up pristup. Provereno najjeftiniji celodnevni način postpaid dial-up pristupa u Srbiji. Na sajtu postoji detaljno uputstvo za povezivanje, tehnička podrška će vam u najkraćem vremenu pomoći da podesite konekciju…\nSajt je upisan 2009, новембар 28. u 00:59\nTagovi: dialup internet, internet, internet konekcija, pristup internetu, provajder\nComplete Internet Solution – Izuzetna internet prodavnica. Implementacija i održavanje internet prodavnica i sajtova.\nSajt je upisan 2009, септембар 5. u 13:41\nTagovi: cms, internet, Marketing, php, prodati, prodavnica, shop\nDigitalije.com – Edukativno i informativno o modernim tehnologijama.\nSajt je upisan 2009, септембар 3. u 16:49\nTagovi: časopis, digitalije, internet, magazin, mobiteli, računala, vijesti


Crtani junaci protiv francuskih predsedničkih kandidata - 22.04.2017, Sputnik Srbija\nCrtani junaci protiv francuskih predsedničkih kandidata\nPojedini domišljati žitelji Francuske odlučili su da se uključe u predizbornu predsedničku kampanju tako što su kreirali „propagandni“ materijal na kojem... 22.04.2017, Sputnik Srbija\nevropa, vesti, svet, francuska, marin le pen, fransoa fijon\n© YT/PS3GamingHDSaut Park\nPojedini domišljati žitelji Francuske odlučili su da se uključe u predizbornu predsedničku kampanju tako što su kreirali „propagandni“ materijal na kojem dominiraju junaci iz animiranih filmova.\n9 April 2017, 22:33\nU francuskoj oblasti Le Av pojavio se šaljivi plakat sa junakom animiranog serijala „Saut park“ Erikom Kartmanom koji obećava da će „pobediti sve i ostati u Jelisejskoj palati“.\nPojedini kandidati za predsednika mogli bi da pozavide Baja Patku na iskrenosti. Posmatrajući prolaznike kroz svoj omiljeni binokl on poručuje sa plakata: „Nema nikakvih lažnih obećanja! Sve ostavljam sebi.“\nBivši francuski premijer i aktuelni predsednički kandidat Fransoa Fijon našao se na meti dva plakata na kojima se pojavljuje Pinokio. Lažljivi dečak uverava prolaznike da „cvrčak nikada nije bio njegov parlamentarni pomoćnik“, aludirajući na optužbu da je Fijon trošio državni novac na fiktivno zapošljavanje članova svoje porodice.\nU januaru su se u medijima pojavile informacije da je njegova supruga osam meseci dobijala platu kao njegova pomoćnica u vreme kada je bio poslanik. Slične optužbe odnosile su se i na zaposlenja Fijonove dece.\n„Haljinu i cipele mi je poklonio prijatelj“, osmehuje se sa drugog plakata plavokosa Pepeljuga, aludirajući na još jedan skandal u kojem je učestvovao Fijon. Novinari su saznali da je Fijonov prijatelj, advokat Rober Burži, poklonio bivšem premijeru veoma skupa odela. Pod pritiskom javnosti odela je morao da vrati.\nJoš jedan ironični plakat predstavlja zmiju Ka iz animiranog filma o Mogliju. Na plakatu se nazire aluzija na propagandne materijale liderke partije Nacionalni front Marin le Pen, samo što je umesto plave ruže, simbola njene kampanje, ovde nacrtana plava zmija. „Verujte meeeni, glasajte za meeene“, otegnuto izgovara zmija.\nTu su i animirani junaci koji su protiv kandidature Le Penove. „Ne ’izgovarajte‘ njeno ime na glasačkim listićima“, preklinje Hari Poter, upirući čarobnim štapićem na prolaznike. Njegov poziv je podsećanje na ime glavnog zlikovca iz filmova o dečaku čarobnjaku — lorda Voldemora, čije ime ne sme da se izgovara.\nAnimirani galski junak Asteriks je nezadovoljan — posle obećanja Le Penove da će Francuska istupiti iz Evropske unije, riba je veoma poskupela.\n16 April 2017, 15:28\nŠtrumf Mrgud je kratak i jasan i, kao i uvek, nezadovoljan. Na njegovom plakatu nema nikakvih obećanja, samo fraza „Mrzim izbore“.\nZa one kojima se ne dopada nijedan od 11 kandidata, umetnici su „izmislili“ još jednog. Zove se Žist le Blan. Ime „kandidata“ nije slučajno, igra reči se objašnjava na plakatu: „Le vote JUSTE c‘ est le vote BLANK (POŠTENO glasanje je glasanje BELIM listićem)“.\nPrvi krug predsedničkih izbora u Francuskoj biće održan sutra, a drugi krug je planiran za 7. maj.


Predavanje na Ekonomskom fakultetu Start up-kao način razmišljanja » Biznis inovacioni centar\nVi ste ovde: BICKG1 / Vesti2 / Predavanje na Ekonomskom fakultetu Start up-kao način razmišljanja\n04.12.2019. godine Ivan Marković iz Biznis Inovacionog Centra Kragujevac održao je predavanje studentima master studija na Ekonomskom fakultetu kragujevačkog Univerziteta na temu ’’Start ap-kao način razmišljanja’’.\nPredavanje je obuhvatilo dosadašnji rad Biznis Inovacionog Centra, najčešće razloge uspeha/neuspeha Start up-a i značaj inoviranja ne samo procesa, usluga i proizvoda, već potrebu za inoviranjem na ličnom nivou.\nhttps://www.bickg.rs/wp-content/uploads/2019/12/ekonomski04122019.jpg 615 1170 Uroš Stanković https://www.bickg.rs/wp-content/uploads/2020/10/logo-Bic-340x156-zuti.png Uroš Stanković2019-12-04 10:55:352019-12-09 11:04:32Predavanje na Ekonomskom fakultetu Start up-kao način razmišljanja


TRIBINA „INTERNET SLUGA ILI NAŠ GOSPODAR?“ | Kulturni Centar Paraćin - web info servis\nNenad 25. jul 2018. 0\nGalerija Kulturnog centra Paraćin, sreda 25. jul 2018. u 19 časova\nUG „Pokret dostojanstvenih“ u saradnji sa Kulturnim centrom Paraćin u okviru projekta „Da li ubrzani razvoj informacione tehnologije ugrožava naše slobode?“ organizuje tribinu „Intrenet, sluga ili naš gospodar?“\nDrugu polovinu dvadesetog veka karakteriše izuzetno ubrzani razvoj informacione tehnologije, da bi već sa počtkom 21 veka taj ubrzani razvoj indirektno počeo polako ali sigurno sve intenzivnije da narušava slobode savremenog pojedinca.\nNaravno da napredak informacionih tehnologija, ima svoju dobru stranu posebno u segmentima lakom pristupu informacija iz svih životnih i naučno-društvenih oblasti, ali kao i svaki napredak civilizacije i ovaj nosi svoje štetne uticaje na čoveka kao savremenog pojedinca.\nInternet je po svemu sudeći gospodar 21 veka, bez njega je teško zamisliti aktivan život čovečanstva, komunikaciju, arhiviranje i protok informacija u svim sverama. Mnogo je dobrog doneo internet, a sve sa ciljem lakšeg i efikasnijeg žoivota savremenog pojedinca. Tako bi trebalo da bude, međutim ljudska želja da blagovremo sazna i bude među prvima informisan ili da sam plasira informaciju, internet je uvukla direktno u celodnevnu satnicu savremenog pojedinca, tako da je ogroman broj gotovo 24 sata u internet kontaktu, poslovnom, društvenom ili mešovitom. Pojavom takozvanih društvenih mreža, internet igrica, sve više dece i odraslih ljudi polako ali sigurno realan svet zamenjuju virtuelnim. Imaju na hiljade prijatelja na fejsbuku i tviteru, deca umesto da se igraju na igralištu veći deo dana provode za računarom igrajući igrice itd.\nRazvoj informacionih tehnologija, doneo je mnogo dobrog, baš kao i širok pristup medijskog sadržaja u našim životima. Međutim moramo sebi postaviti pitanje da li smo uvek spremni da postavimo granice? Bez tih granica ne možemo biti gospodari svog vremena!\nNa tribini dobićemo priliku da učesnicima iste,predstavimo savremene naučne prilaze ovom problemu, uz prisustvo i angažovanje stručnih lica, gospođe Gordane Glavašević i gospodina Gorana Ristića iz oblasti psihijatrije i psihologije.\nOznake » 250720182


Federalni ministar energije, rudarstva i industrije Nermin Džindić je, na poziv direktora sekretarijata Energetske zajednice Artura Lorkowskog, prisustvovao 8. sastanku Komiteta za energiju i klimu (ECC), koji je održan u Beču.\nOvom prilikom, na marginama sastanka, ministar Džindić se susreo sa evropskom komesarkom za energetiku Kadri Simson, koja se prethodno obratila skupu.\n– Sastanak s komesarkom EU za energetiku Simson i direktorom Energetske zajednice Larkowskim bio je izuzetno uspješan. Zadovoljstvo mi je da smo našli zajedničke stavove na osnovu kojih možemo podići nivo saradnje. Takođe smo iskoristili priliku i razgovarali o energetskoj tranziciji i obavezama koje Federacija BiH mora ispuniti na svom evropskom putu, a sve te obaveze su već uvrštene u naše strateške ciljeve – izjavio je nakon susreta ministar Džindić.\nUvodnom sesijom predsjedavala je potpredsjednica Vlade Ukrajine Olha Stefanishyna, dok je drugu sesiju vodila potpredsjednica Vlade Srbije Zorana Mihajlović.\nDirektor Sekretarijata Energetske zajednice Artur Lorkowski rekao je da je današnji sastanak posebno važan zbog trenutka u kojem je organiziran, imajući u vidu upravo energetsku krizu.\nPored ministra Džindića, energetsko-klimatskom forumu uime Federacije BiH prisustvovao je i generalni direktor JP Elektroprivreda BiH Admir Andelija, saopćeno je iz Federalnog ministarstva energije, rudarstva i industrije.


Srbija - Smederevska Palanka: Skraćuje se radno vreme kafića - Vesti iz Kragujevca i Šumadije - Pressek.rs\nKragujevac: Privremeni režim saobraćaja u Ulici Kneza Miloša\nSmederevska Palanka: Skraćuje se radno vreme kafića\nSrbija Ponedeljak, 10. februar 2020.\nPredsednik opštine Smederevska Palanka Nikola Vučen, predložiće skraćivanje radnog vremena ugostiteljskim objektima, zbog činjenice da su se poslednjih meseci u noćnim satima, često dešavali inicidenti, a vinovnici su bile osobe pod dejstvom alkohola.\nVučen je sazvao hitan sastanak Saveta za bezbednost u ponedeljak, 10. februara, u 12 sati.\nDa podsetimo, poslednji incident sa tragičnim ishodom desio se prošle nedelje u Velikoj Plani, o čemu je portal Pressek pisao. (Vidi LINK)\nNaime, u opštini Smederevska Palanka, kažu da se prema statistici, prekršaji u većini slučajeva dešavaju u ugostiteljskim objektima ili na ulici ispred ugostiteljskih objekata, a najčešće tokom vikenda.\nZbog toga će na Savetu za bezbednost biti predloženo da se radno vreme ugostiteljskih objekata ograniči petkom i subotom do ponoći, ostalim danima do 23 sata, a da noćni klubovi rade do 2 sata iza ponoći.\nTakođe, biće razmatran i predlog da se na svim maloprodajnim objektima (trafikama, marketima, benzinskim stanicama) zabrani prodaja alkoholnih pića od 22 sata, svim danima u nedeljima.\n# Smederevska Palanka\n· Ponedeljak, 10. februar 2020. Kruševac: Zaplenjen 21 kilogram duvana\n· Ponedeljak, 10. februar 2020. Televizija iz Lapova ostaje bez odštete\nVelika Plana: Tragičan epilog tuče\nRadiša Urošević i sin prešli u SPS\nVelika Plana: Zaplenjena automatska puška\nSmederevo: Pronađeni pištolj i droga


Iza stonotenisera banjalučkog Spina je uspješna sezona, koja je danas krunisana šampionskom titulom Republike Srpske.\nBanjalučani su bili domaćini plej ofa, u kojem su još učestvovali STK Prijedor, Sokol iz Brčkog i STKI Banjaluka. U proteklom dijelu sezone, prije prekida zbog virusa korna, Spin je bio vodeći tim u Srpskoj, a danas su samo stavili tačku na prethodno ostvarene rezultate i dobre igre. Naredna sezona mogla bi da bude još uzbudljivija, kažu u Spinu, jer će titula šampiona Srpske donositi i promociju u viši rang takmičenja.\n- Ove godine smo se izborili da stonoteniska liga Republike Srpske ima svog predstavnika u Premijer ligi BiH, kao i u svim ostalim sportovima. Tako da ćemo dogodine imati borbu za Premijer ligu.Tako da se nadamo da ćemo naredne godine izboriti plasman u Premijer ligu i da ćemo ostvariti željene ciljeve, kaže Siniša Marčetić, trener i igrač u OSTK Spin.\nDanašnje takmičenje za domaćina je imalo još veći značaj, jer je prvo koje je održano u vlastitim prostorijama, tačnije Stonotensikom centru Spin. Od 2008. godine kada je klub osnovan, trenirali su i igrali po raznim dvorana, a sada su, kažu napokon dobili svoje mjesto gdje mogu da se maksimalno posvete stonom tenisu. I sve to sopstvenim trudom i zalaganjem. Centar ispunjava sve standarde za održavanje takmičenja, a u klubu se mogu pohvaliti i svojom školom.\n- Ovo je prvi stonoteniski centar u našem gradu. Mislimo da naš grad zalužuje ovakav jedan prostor, koji je na raspolaganju stonoteniserima. Za one koji žele da nauče da se profesionalno bave stonim tenisom imamo školu za odrasle, u okviru koje mogu da nauče određene taktike i tehnike stonog tenisa. Imamo termine za rekreaciju, imamo školu za djecu, koja sada broji 40 članova, dodaje Marčetić.\nU Spinu su kažu posebno ponosni upravo na najmlađe članove, koji su ekipni prvaci BiH u uzrastu do deset godina. U stonoteniski centar svi su dobrodošli. Sve što vam treba je dobra volja, a oni će se kako kažu pobrinuti da vam, kada jednom zavolite ovaj sport, život bez reketa postane nezamisliv.


Razne takse - Aviokarta.net\nSvaka država naplaćuje državnu taksu kao vid posebnog poreza na prevoz. Ova taksa je mala i iznosi svega par evra po karti. Zavisi od države a naplaćuje se za svaku državu posebno. Ne naplaćuje se za države preleta već samo za države u kojima su početna i krajnja destinacija.\nAko se leti na relaciji Beograd – Amsterdam, biće naplaćene dve državne takse: jedna srpska i jedna holandska a neće bit naplaćene takse država iznad kojih je avion leteo na svojoj ruti (Mađarska, Austrija i Nemačka).\nMeđunarodno osiguranje putnika tokom leta\nOvo je osiguranje propisano međunarodnim pravilima o vazdušnom saobraćaju i ono je obavezno za sve putnike uključujući i decu ali i infante (bebe). Ponekad aviokompanije ne naplaćuju ovo osiguranje bebama. Ovo osiguranje nije zdravstveno koje vam i nije potrebno dok ste u avionu, već se radi o osiguranju u slučaju nesreće. Svi putnici avionom su osigurani da u slučaju avionske nesreće imaju obezbeđanu finansijsku pomoć u slučaju invaliditeta ili da njihovi bližnji imaju finansijsku pomoć u slučaju smrti. Ovakva osiguranja su standardni sastavni deo svih putnih karata za sve vidove saobraćaja. Putnici plaćaju ovo osiguranje i kada kupuju autobuske i vozne karte.


Projekat “Digitalni turistički BH itinerer” – Milovan Cicko Bjelica\nPovodom Svjetskog dana turizma, 30.septembra 2015.godine Organizacija “ROTOR” je u skladu sa završenom tromjesečnom kampanjom ‘’Laganini kroz BiH’’ i uspješno implementiranim aktivnostima, izvršila sertificiranje 38 partnera na projektu ‘’Digitalni turistički BH itinerer’’.\nUz sertificiranje, izvršena je i podjela promotivnog materijala opštinama/gradovima partnerima na projektu. Promotivni materijal je uključivao: letke, postere, kape i majice sa logoom projekta i QR kodom. Samim skeniranjem QR koda omogućeno je jednostavnije preuzimanje Smart phone aplikacije ’’Digital Tourist BH Itinerery ‘’, koja objedinjuje turističke rute u BiH i na taj način omogućava turistima brži dolazak do željene destinacije.


Egzotična „klopa“ u Beogradu - autentični restorani prestonice! | PlanPlus.rs\nEgzotična „klopa“ u Beogradu - autentični restorani prestonice!\nObjavljeno 8. juna 2020.\nSrbija je poznata kao zemlja u kojoj se dobro jede. Ukusno, obilno i relativno jeftino u poređenju sa drugim evropskim državama. Različite kulture koje su se na ovim prostorima kroz istoriju ukrštale, iscrtale su i današnju gastronomsku mapu naše zemlje.\nOd „turskih“ sarmi i musaka, do „mađarskih“ gulaša i sataraša, od baklavi i urmašica, do šufnudli i krancli, spektar autentičnih jela i poslastica je nepregledan. I što je najzanimljivije, gotovo svaki kraj zemlje ima neki „tajni sastojak“ ili spečifican način pripreme koji čak i jedno isto jelo učini različitim u određenim delovima zemlje.\nI dok su za nas pečenja, ćevapi, punjene paprike, podvarci i prebranci, lučene paprike, šopske salate i turšije jela koja se manje-više podrazumevaju na svakodnevnoj trpezi, toliko ova hrana predstavlja svojevrsnu egzotiku za turiste, pogotovo one koji prvi put dolaze u Srbiju i Beograd.\n►►► KRAFT PIVARE u BEOGRADU: 10 „hramova“ za pivopije\nA jeste li i koliko puta Vi poželeli da u tanjiru vidite nešto drugačije i egzotično? Da probate azijske, mediteranske, američke i evropske specijalitete, ali ne one iz mnogobrojnih gradskih fastfood-ova, prilagođene našem ukusu, već prave i autentične?!\nMnogi će verovatno pomisliti da je za takvo zadovoljstvo potreban najpre godišnji odmor, a zatim pasoš, avionska karta i malo više deviza, ne znajući da je i u samom Beogradu moguće probati vrhunske specijalitete iz gotovo svih delova sveta. Za one koji to nisu znali, predstavljamo 15 autentičnih internacionalnih restorana u Beogradu, koji Vas bar na kratko mogu odvesti na neke druge krajeve planete.\nPERSIJSKI PRINC - iranski/persijski restoran smešten u samom srcu Vračara. Otvoren je krajem prošle godine, na mestu gde se godinama unazad nalazio restoran Trač. Ambijent koji obiluje persijskim motivima, uz diskretnu iransku izvornu muziku, ostavlja utisak na goste već pri samom ulasku u restoran. Nesvakidašnja ljubaznost osoblja ne ogleda se samo u prijatnom tonu, osmehu i pridržavanju kaputa, vec i u pomoći da pri naručivanju izgovorite naziv jela koje naručujete. Cene glavnih jela, koja obično predstavljaju miks mesa, povrća, voća i zrnevlja, kreću se od 840 do 1950 dinara po osobi.\nISTOK - vijetnamski restoran smešten na gornjem Dorćolu. Otvoren je sredinom 2016. godine i za nešto više od dve godine postao je, po mnogima, najbolji azijski restoran u Beogradu. Orijentalni ambijent prošaran egzotičnim bojama uz izrazito autentičnu hranu, učiniće da se bar na trenutak osetite kao da ste u nekom hanojskom ili bar ho-ši-minskom restoranu, a ne u srcu Beograda. Cene su veoma pristupačne, jer domaćini žele da probate što više ukusnih specijaliteta, i kreću se u rasponu od 440 do 1500 dinara po osobi. Za najavljene veće grupe i proslave, restoran nudi posebne pogodnosti.\nDIWALI MAHAL - indijski restoran, u blizini Poštanske štedionice. Kako indijska hrana, iako izrazito ukusna, zbog specifičnih začina možda neće prijati svakom stomaku, ljubazno osoblje restorana će svakom gostu pojasniti osobine i intenzitet indijskih začina i pomoći u odabiru adekvatnog obroka. Sama ova činjenica, dovoljna je avantura i razlog da u autentičnom ambijentu probate karakteristične i nesvakidašnje ukuse poznatih namirnica koje za Vas sprema lično vlasnik restorana i šef kuhinje, Rakeš Kumar. Cene su veoma pristupačne i kreću se od 570 do 1470 dinara po osobi, za glavno jelo.\nMARUKOSHI - japanski restoran u Kapetan Mišinoj. Većini je prva asocijacija na japansku hranu - suši. On se danas nalazi u ponudi mnogih elitnih restorana, pa čak i ketering servisa. Međutim, hrana vrednog naroda sa Dalekog istoka predstavlja mnogo više od kuvanog pirinča sa dodatkom pirinčanog sirćeta i ribe. Ima tu i morskih plodova, jela od piletine, svinjetine i junetine u svakakvim kombinacijama sa autohtonim povrćem i začinima, pirinča na sto načina i nesvakidašnjih dezerta. Uz čuveno japansko pivo nastalo vrenjem pirinča, legendarni sake i činjenicu da gotovo nijedno jelo nije skuplje od 1000 dinara, to su dovoljni razlozi da probate specijalitete iz Marukoshi-ja, svakim danom izuzev ponedeljka.\nWU MING - kineski restoran na Crvenom krstu. Iako restorani kineske kuhinje danas i nisu tolika retkost i ekskluziva u glavnom gradu, pogotovo otkad postoje brojni fasfood-ovi sa azijskom hranom, Wu Ming spada u one koji se posebno ističu ambijentom, mirnom atmosferom, bogatom ponudom autentične kineske hrane i prevashodno povoljnim cenama koje se kreću od 259 do 1099 dinara, po osobi. Egzotična jela na bazi pirinča, mesa i morskih plodova, sa dodacima jedinstvenih kineskih soseva, te kombinacije kiselih, ljutih i slatkih ukusa, zaokružene neuobičajenim poslasticama, dovoljan su razlog za jedan nesvakidašnji ručak sa porodicom i prijateljima.\nTHAI ZONE - tajlandski restoran, u ponudi ima autentična jela, oplemenjena začinima koji stižu pravo sa Tajlanda, u čijem idealnom odnosu cene, kvaliteta i kvantiteta dominira kvantitet. Ovo bi trebalo da bude dovoljan razlog, naročito za one ješne, da probaju nešto novo, zdravo i drugačije, a uz to i fenomenalno dekorisano. Osim Thai Zone-a, tajlandsku hranu možete probati i u restoranu THAI FAZON. Kako je u pitanju fastfood restoran sa dostavom u užem centru grada i mogućnošću online poručivanja, ne morate se čak ni prošetati do njega, on će doći na Vašu adresu.\nHANAN - libanski restoran, na početku Svetogorske ulice. Iako nije jedini restoran libanske kuhinje u Beogradu, ističe se, po mnogima, najboljim odnosom cene i kvaliteta od svih postojećih. Počevši kao mala kafe-poslastičarnica koja je u ponudi imala samo tradicionalne arapske slatkiše, Hanan se ubrzo transformisao u autentični restoran libanske i palestinske kuhinje u kome stanuje karakteristični duh Bliskog istoka, upotpunjen specifičnom libanskom hranom, trbušnim plesačicama i nargilama, koje posetiocima pružaju kompletan arapski doživljaj. Poslednjih godina, Hanan je razvio i mrežu fastfood restorana i snack bar-ova - Shawarma Jerusalim, Shawarma Beirut i Shawarma Damask, kako bi specijalitete Bliskog istoka učinio pristupačnijim što većem broju Beograđana.\nTEL AVIV HUMMUS HOUSE - izraelski fastfood restoran, postoji na čak tri lokacije u Beogradu. Ako ste ljubitelj falafela, humusa, tahina - po mišljenju „stručnjaka“, ovde su najbolji koje možete jesti u Beogradu. Spremaju se po tradicionalnim izraelskim receptima, kao i ostala autentična izraelska jela iz ponude. Jedinstvenog su ukusa, a najskuplji obrok košta svega 600 dinara. To bi trebalo da su dovoljni razlozi da, ukoliko vas glad zatekne na Zelenom vencu, okolini Kalenić pijace ili YUBC centra, a želite da probate nešto drugačije - svratite u Tel Aviv Hummus House i uverite se u posebnost izraelske kuhinje.\nSPATZ - nemački restoran, prekoputa Botaničke bašte. Malo je restorana kojima posetioci ne pronalaze niti jednu manu, a Spatz je upravo jedan od takvih. Nemačka kuhinja bazirana je pretežno na mesu, pa je izbor šnicli, burgera, kobasica, butkica i kolenica gotovo nesaglediv. Za „mesoždere“ i pivopije - mesto hodočašća. Šalu na stranu, Spatz je restoran u kome se jednostavno dobro jede. Ionako povoljne cene, još prihvatljivijim čini mogućnost izbora između manjih i većih porcija. Prema tome, osim ako niste vegeterijanac, nema razloga da ne svratite u Spatz, na čuvene butkice sa kiselim kupusom i nakon toga ih „zalijete“ nemačkim pivom.\nOTTIMO- italijanski restoran, na Studentskom trgu. O italijanskoj hrani ne treba mnogo trošiti reči, ona je toliko popularna širom planete da je danas delimično integrisana i u mnoge nacionalne kuhinje kao „domaća“. Paste, ravioli, makaroni, rižota i pice spadaju možda i u najpopularniju hranu na svetu. Ipak, ako želite da okušate kako bi to zaista izgledalo u Italiji, Ottimo će vam taj doživljaj maksimalno približiti. Uz jedinstveni način pripreme hrane, odabrana italijanska vina i odgovarajući ambijent, ovaj restoran će vas višestruko inspirisati na maštanje o putovanju na Apenine. Po cenama je malo „jači“ od svojih egzotičnih prethodnika, ali u posebnim prilikama opravdava (novčana) sredstva.\nLE MOLIERE - francuski restoran u najstrožem centru Beograda. Ponudom autentičnih specijaliteta francuske kuhinje i ambijentom koji odiše nesvakidašnjom otmenošću, Le Moliere ne zaostaje ni za prestižnim pariskim restoranima. Tome doprinosi i podatak da spada u kategoriju onih restorana koji su pet friendly, što znači da ste u njemu dobrodošli i sa svojim kućnim ljubimcem. Zbog svega ovoga, ali i činjenice da se nalazi na jednoj od najatraktivnijih gradskih lokacija, na uglu Zmaj Jovine i Knez Mihailove ulice, cene su nešto više u poređenju sa gore opisanim restoranima i kreću se u rasponu od 950 do 2200 dinara po osobi. Za doživljaj Pariza u srcu Beograda, možda i nije previše.\nHOLY SMOKES - u nekom širem smislu moglo bi se reći da je ovo američki restoran. Ipak, radi se o jednom netipičnom fast casual restoranu čija je specijalnost roštilj, ali ne običan, već na teksaški način. Nešto sasvim novo i drugačije od svega što ste do sada probali. Ovo meso priprema se najmanje desetak sati, u posebnoj peći gde se najpre dimi na bukovini i na taj način posredno peče, da bi se na kraju kuvalo u sopstvenom soku. Dakle, apsolutni raj za „mesoždere“. Za ovakvu ekskluzivu, koja u Beogradu postoji tek nepunih godinu dana, čak ni malo „jače“ cene ne bi trebalo da predstavljaju problem.\nTAVERNA PIATAKIA - grčki restoran u Zemunu, zapravo je i više od toga. U pitanju je taverna koja osim originalnih ukusa tradicionalnih jela i pića, čiji su zaštitni znak feta sir i maslinovo ulje, čuvena metaksa i uzo, nudi toliko autentičan ambijent u grčkom stilu i bojama, prošaran diskretnim zvucima sirtakija i grčke muzike, da ćete sasvim sigurno, na trenutak, zaboraviti da ste u Zemunu i Srbiji uopšte. U toplijoj polovini godine, u nestvarno lepoj bašti restorana, u kojoj svaki sto simbolično predstavlja neko grčko ostrvo, uživaćete u nesvakidašnjoj atmosferi idealnoj za porodičnu ili pak romantičnu večeru ili ručak, odnosno proslavu vašeg važnog događaja.\nZAPATA - čuveni lanac meksičkih restorana u Beogradu. Postoji na čak tri lokacije i već više od deset godina Beograđanima priprema najpoznatije meksičke specijalitete od mesa i povrća, među kojima su buritosi, naćosi, tortilje, enčilade, kesadilje i još mnogo preukusnih jela sa područja Centralne Amerike i Meksika. Kako je meksička kuhinja, između ostalog, poznata i po papreno ljutim čili papričicama, oni hrabriji mogu prihvatiti izazov i na sopstvenu odgovornost testirati svoj prag tolerancije za ljuto. Ipak, za one sa slabijim stomacima, tu su blaže kao i potpuno neljute varijante meksičkih jela. Jedno je sigurno - meksička kuhinja nikoga neće ostaviti ravnodušnim i gladnim.\nMILAGRO - španski restoran, smešten na zemunskom Keju Oslobođenja. Već više od deset godina ovaj restoran Beograđanima i njegovim gostima priprema najbolje tapase, paelje, kao i tradicionalne španske specijalitete, među kojima se posebno ističe tzv. ćuleton - juneći stejk koji se priprema čak 21 dan. U ambijentu koji krase raznorazni španski motivi uz diskretne zvuke flamenko gitara, pod Gardošom, na obali Dunava koja je sama po sebi prestonička atrakcija, osećaj je jedinstven, dok je prostor kao stvoren za porodični ručak, večeru ili neki vaš poseban povod. Lokacija i celokupan ambijent i ovde igraju ulogu, pa ni Milagro baš ne spada u jeftine restorane.\nOnline recenzije – pouzdane preporuke od nepoznatih ljudi\nKulturni BG vodič | Repertoar gradskih dešavanja za period 21 – 27. septembar 2020.


Hjuston i Lin cede Nikse - Sportske.net\nČelnici Niksa su se ozbiljno iznervirali zbog insistiranja Hjustona da ide do maksimalnih granica i ponudi Džeremi Linu 25 miliona dolara za trogodišnji ugovor.\nNiksi su obećali navijačima da zvezda protekle sezone ostaje u klubu po svaku cenu, bez obzira na to što je doveden Džejson Kid.\nČelnici Njujorka su pokušali da odigraju čvrsto sa Linom i njegovim agentima i sada im se to sveti. Lin nije uopšte u kontaktu sa Niksima, a na pregovore o poboljšanju ponude sa Hjustonom putovao je u Vegas ne obavestivši klub o tome.\nHjuston je povećao inicijalnu ponudu. Prvo su ponudili oko 20 miliona, a sad su podigli ponudu za poslednju 3. godinu ugovora sa 9 na 14 miliona, tako da je kompletna ponuda teška oko 25 miliona dolara za 3 godine.\nUkoliko Niksi to žele da izjednače kako bi Lin ostao u klubu, moraće da prebace budžet za 17 miliona dolara i naravno plate porez na luksuz na tu sumu. Novost je i da nema 4. godine u ponudi koja je po prethodnoj bila ponuđena, ali ne kao obavezujuća.\nKako sada stvari stoje, Niksi su ozbiljno uvređeni i nije isključeno da i odustanu od Lina i prepuste ga Roketsima.


Ivanka Tramp zatvorila modni brend koji je nosio njeno ime – Savršena\nPrva ćerka predsednika SAD-a, Ivanka Tramp, gasi svoju liniju odeće, posle više od godinu dana otkako se distancirala od poslova ove kompanije\nOna tvrdi da je to zbog toga što je odlučila da se posveti svojim poslovima u Beloj kući, međutim, razlozi su sasvim drugačiji.\nPriče su u javnosti bile na početku potpuno drugačije.\n“Kada smo počeli sa ovim brendom, niko nije mogao da predpostavi koliki će uspeh doživeti. Posle 17 meseci u Vašingtonu, ne znam kada ću i da li ću se uopšte vratiti biznisu, ali znam da ću se fokusirati u budućnosti na posao koji radim ovde, u Vašingtonu, tako da ću doneti neke odluke koje utiču na moj tim i moje partnere”, istakla je Ivanka u medijima.\nPredsednik kompanije Abigejl Klem je dodala da su svi neverovatno ponosni na ovaj brend koji su stvorili i proizvode u kojima će njihove mušterije uživati. Njihova platforma je, kako kaže, postala nepresušen izvor za celu zajednicu žena.\nMeđutim, otkako je Trampova prihvatila ulogu asistenta predsednika, njen modni brend bio je na meti napada. Ivanka je često pokazivala svoje kreacije, dok je obavljala svoj posao, što pokazuje činjenica da je između marta i oktobra 2017. godine na zvaničnom profilu društvenih mreža završilo čak 46 od 68 takvih fotografija, te su je često nazivali “hodajućim bilbordom”.\nTags: brend, ivanka tramp, moda


Vučić na brani Gazivode: Ovde se vidi suština naših problema - 08.09.2018, Sputnik Srbija\nPredsednik Srbije Aleksandar Vučić izjavio je danas na Gazivodama da se tu najbolje vidi težina problema sa kojima se suočavamo, različiti stavovi, kao i teške... 08.09.2018, Sputnik Srbija\n15:49 08.09.2018 (Osveženo: 16:28 08.09.2018)\n„Preko ovog jezera vidi se dubina i suština svih naših sporova i neslaganja“, rekao je Vučić i istakao da je suština njegove posete da se vidi šta je dosad urađeno, ali i šta može da se uradi, te da se pripreme investicioni planovi za svaku opštinu u kojoj su Srbi većina.\n„Mislim da se na Gazivodama na najbolji način vidi težina problema sa kojim se suočavamo, kao i različiti stavovi, teške političke borbe koje smo imali i za koje se nadam da ćemo uspeti da ih prevaziđemo, mi i Albanci, i dogovorimo se oko iskorišćavanja vode za narednih 100 godina. Najveći deo Metohije, Priština leti i drugi gradovi dobijaju vodu odavde. Za nas je, takođe, od presudnog značaja čitavo jezero“, rekao je Vučić i dodao:\n„Bez Gazivoda nema opstanka, ni ostanka ljudi u Ibarskom Kolašinu i Zubinom Potoku“.\n„Imamo plan da obnovimo ’Simpov‘ pogon za preradu voća i povrća, te da zaokružimo uzgoj i preradu ribe, posebno smuđa“, rekao je predsednik Vučić.\n„Došao pre svega da govorim šta nam je ideja, a ideja nam je da čuvamo dugo vremena mir, stabilnost i pokušavamo da pravimo bolje odnose za buduća vremena“, istakao je on.\n„Došao sam da u svakom mestu govorim o velikim investicionim planovima i programima. Moraćemo da obnovimo ’Simpov‘ pogon u Zubinom Potoku, napravimo malo postrojenje za preradu voća i povrća, jer ovde ima dosta šumskog i bobičastog voća. U Gazivodama imamo najbolji smuđ, neki kažu najbolji u Evropi, pa bismo mogli da napravimo pogon za preradu ribe, čime bi život porodica u ovom mestu bio neuporedivo bolji“, rekao je Vučić, dodajući da je došao sa konkretnim projektima.\nPrethodno je, u obližnjem Centru za ekologiju i razvoj sporta, na opasku novinara: „Ipak ste uspeli da dođete“, uzvratio rečima: „Nije valjda da ste sumnjali“.


Telemedicina u borbi protiv korone: Čepić za uši | Mozaik | DW | 01.05.2020\nMinhenska klinika Rehts der Isar je u saradnji sa Tehničkim Univerzitetom kojem pripada, započela novu eksperimentalnu studiju koja treba da smanji stopu smrtnosti kod korona pacijenata za jednu trećinu, prenosi Zidojče cajtung.\nProces utvrđivanja da li je pacijent u teškom stanju bi trebalo da se obavlja uz pomoć telemedicine, objašnjava prof.dr. Georg Šmit, koji predvodi ovu studiju.\nTelemedicina podrazumeva lekarski nadzor i dijagnostiku pacijenata na daljinu, putem elektronskih uređaja za komunikaciju, poput mobilnih telefona ili računara, a takozvani biosignali su podaci koji se tim putem prikupe o zdravstvenom stanju pacijenta.\nPrema Šmitovim rečima, telemedicinu treba koristiti da bi se pravovremeno odredilo kada se obolelima od korone stanje pogoršalo do te mere da je potrebno da se hitno smeste na intenzivnu negu.\nMonitorig obolelih je od presudnog značaja\n„Znamo iz Italije i Kine da su ljudi često u jako lošem stanju kada pristignu u bolnicu. Ali, koliko je bolest napredovala je u ovom trenutku presudno za određivanje ishoda bolesti", objašnjava Šmit.\nDo sada su pacijenti pozitivni na korona virus dobijali uputstva da ostanu izolovani kod kuće, uz merenje temperature dva puta dnevno. Njima je rečeno da se obrate lekaru isključivo onda kada im se stanje znatno pogorša.\nMeđutim, s obzirom da među zaraženima ima mnogo starijih ljudi, ova strategija ima velikih nedostataka. Pitanje je da li pacijenti umeju pravilno da izmere temperaturu i da procene svoje stanje. Određeni broj pacijenata naprosto čeka predugo pre nego što ode u bolnicu, prenosi Zidojče cajtung.\nNova studija ima cilj da ukaže na štetnost ovih nedostataka i po mogućstvu pomogne pacijentima da ranije uvide da su u teškom stanju.\nČepići za uši - kao slućni aparati\nAparat koji će se koristiti u ovoj studiji je u vidu malog čepa koji pacijent treba da pričvrsti za uho, a koji liči na slušni aparat. S tim što je u ovom slučaju taj slušni aparat u stvari senzor koji treba da meri funkcije vitalnih organa svakih 15 minuta.\nAparat izgleda slično kao ovaj\nKako bi se utvrdilo funkcionisanje vitalnih organa aparat meri telesnu temperaturu, pravilnost disanja i otkucaje srca, kao i nivo kiseonika u krvi. Uz to, aparat četiri puta dnevno lekaru pruža i informacije o opštem stanju pacijenta.\nOvaj ušni senzor prvo šalje ove podatke na mini-računar koji se instalira u pacijentovoj kući. Zatim se odatle šalju na kliniku Rehts der Isar gde ove podatke 24 sata dnevno analizira tim stručnjaka.\nPodaci se s jedne strane analiziraju putem računarskog algoritma, ali i uz pomoć medicinskih specijalista, jer je metoda previše nova da bi se oslanjala samo na računarski program.\nKonačni rezultati šalju svetlosne signale poput semafora: zelena boja znači da je sve u redu, žuta znači da bi pacijent već trebao da zakaže pregled kod lekara, dok crvena upozorava pacijenta da hitno treba da bude prebačen na kliniku.\nKako se sprovodi studija\nStudija će imati 1.200 učesnika koji treba da budu stariji od 60 godina, da su već pozitivno testirani na koronu, ali koji se ne nalaze na intenzivnoj nezi ili respiratoru, već da su izolovani kod kuće.\nKod pacijenata koji ispunjavaju kriterijume, kurir odlazi i besplatno dostavlja isporuku ispred vrata. Ovo uključuje: informativne brošure, razne obrasce koje treba popuniti i potpisati, kao i paket sa aparatom za uši sa senzorom, koji treba otvoriti samo kada je pacijent siguran da želi da učestvuje.\nPotrebno je samo staviti čep u uho i uključiti kompjuter koji prikuplja podatke i aparat obavlja svoj rad samostalno.\nProfesor Šmit se nada da će ova studija smanjiti stopu smrtnosti za čak trećinu u poređenju s drugim pacijentima koji nisu pod stalnim nadzorom - a ova studija treba da dokaže i potencijal telemedicine.\nPacijenti u ovoj studiji bi trebalo da budu pod nadzorom dve nedelje. Ako su premostili ovaj vremenski period, za njih se može reći da su preležali korona virus. Profesor Georg Šmit je uveren da će studija pokazati efekte: „Ova metoda spašava ljudske živote".\nPriredila: Olivera Živković\nKljučne reči Mozaik, nauka, medicina, korona-virus, štampa\nTrajni link https://p.dw.com/p/3bdFy